Saradnja država Zapadnog Balkana značajna za pregovarački proces i napredovanje prema EU | EUME\nNaslovnica Press info Press Pregovori o pristupanju Saradnja država Zapadnog Balkana značajna za pregovarački proces i napredovanje prema EU\nSaradnja država Zapadnog Balkana značajna za pregovarački proces i napredovanje prema EU\nU Baru je 10. i 11. maja 2016. održan drugi sastanak Zajedničkog odbora između vlada Crne Gore i Republike Makedonije koji je uspostavljen u skladu sa obostranim obavezama iz procesa pristupanja Evropskoj uniji.\nSastanak je, u ime Crne Gore, otvorio državni sekretar za evropske integracije i glavni pregovarač ambasador Aleksandar Andrija Pejović, a sa makedonske strane državni sekretar za evropska pitanja Ana Blažeska.\nKopredsjedavajući sastankom bili su Snežana Radović generalni direktor u Direktoratu za evropske poslove u Ministarstvu vanjskih poslova i evropskih integracija Crne Gore i ambasador Ramadan Nazifi, direktor Direktorata za EU u Ministarstvu vanjskih poslova Republike Makedonije.\nU okviru pet radnih sesija, pregovarači i šefovi radnih grupa iz obje države su predstavili iskustvo iz sprovođenja reformi u poglavljima 23. Pravosuđe i temeljna prava, 24. Pravda, sloboda i bezbjednost – migracije kao posebna sesija, 14. Saobraćajna politika i 15. Energetika, sa akcentom na meke mjere.\nAmbasador Pejović je ukazao na značaj saradnje država Zapadnog Balkana za pregovarački proces i napredovanje prema članstvu u EU. U tom kontekstu je podsjetio da napredak svake zemlje prema članstvu u EU prevashodno zavisi od njenih individualnih napora i rezultata, ali i ukazao na izuzetno važnu ulogu regionalne saradnje koja je svoje mjesto našla i u Strategiji proširenja.\n„Napredak se može ostvariti samo uz međusobno otvorene i konstruktivne odnose i Crna Gora će, u tom pravcu, nastaviti da bude snažan promoter ujedinjene Evrope i svih njenih vrijednosti. Reformski put koji naša država ostvaruje treba da bude jasan signal i pokazatelj susjedima kako je perspektiva članstva u EU realna i ostvariva“, poručio je ambasador Pejović.\nOn je podsjetio da je Crna Gora prva država koja pregovara o članstvu u Uniji u okviru „novog pristupa“, uz stalno nadgledanje aktivnosti, kontinuirano preispitivanje postignuća i istraživanje mogućnosti koje nudi pregovarački proces. Iznio je uvjerenje da uspjesi koje Crna Gora postiže na evropskom putu predstavljaju značajan podsticaj za ostale zemlje Zapadnog Balkana, kao i potvrdu nastavka politike proširenja bez zastoja.\nDržavni sekretar za evropska pitanja Ana Blažeska je zahvalila na kontinuiranoj podršci koju Crna Gora pruža Makedoniji u procesu pristupanja EU i istakla da sastanci zajedničkog odbora predstavljaju odličnu platformu za razmjenu iskustava, znanja i ideja, i na taj način doprinose ubrzanju puta prema EU.\nOna je iznijela uvjerenje da će Makedonija, i pored političkih problema, uspjeti da ubrza svoj reformski put s posebnim fokusom na reforme u oblasti vladavine prava i ostvarivanje mjerljivih rezultata u oblastima borbe protiv korupcije i organizovanog kriminala, kao i uspostavljanja efikasnih mehanizama za upravljanje migrantskom krizom.\nPredstavnici crnogorske delegacije su upoznali kolege iz Makedonije s najvažnijim aktivnostima koje se tiču 23. poglavlja, uz poseban osvrt na postignute rezultate u pogledu zaokruživanja zakonodavnog i institucionalnog okvira, kao i jačanja administrativnih kapaciteta postojećih institucija. U okviru 24. poglavlja su predstavljeni najvažniji rezultati i tekuće aktivnosti u oblasti migracija, azila i vizne politike, kao i oblasti borbe protiv organizovanog kriminala.\nU dijelu sastanka posvećenom 14. poglavlju – Saobraćajna politika, bilo je riječi o rezultatima koje je Crna Gora ostvarila u pogledu usklađivanja zakonodavstva i primjene socijalnih, bezbjednosnih i tehničkih pravila u drumskom saobraćaju, sigurnosnih i bezbjednosnih uslova u pomorskom sektoru, bezbjednosnih i pravila interoperabilnosti u željezničkom saobraćaju, kao i sprovođenju multilateralnog ECAA sporazuma o uspostavljanju jedinstvenog vazduhoplovnog područja.\nU okviru 15. poglavlja – Energetika, bilo je riječi o izradi Akcionog plana za obavezne naftne rezerve koje odgovaraju količini od 90 dana neto uvoza, što je bilo početno mjerilo koje je Crna Gora ispunila kako bi otvorila to poglavlje decembra 2015. Takođe, predstavnici crnogorskih institucija su upoznali kolege iz Makedonije s tekućim i planiranim mjerama u pravcu ispunjavanja završnih mjerila i privremenog zatvaranja poglavlja.\nZajednička ocjena učesnika skupa je da ovaj format sastanaka predstavlja dobru osnovu za unapređenje političkog dijaloga, privredne i trgovinske saradnje i sagledavanje brojnih pitanja koja se tiču usklađivanja zakonodavstva s pravnom tekovinom EU u raznim oblastima, kao i drugih pitanja od obostranog interesa dvije države.


22/10/2020 | 13:17 ⇒ 13:18 | Autor: SRNA\nBezbjednost Balkana je i bezbjednost EU, a blok je bezuslovno posvećen radu sa ovim regionom na njegovom putu ka članstvu i zajedničkom rješavanju bezbjednosnih problema, rekao je danas komesar Unije za proširenje i susjedske odnose Oliver Varhelji.\nOliver VarheljiFoto: Getty Images\n- Stabilnost, bezbjednost i prosperitet zapadnog Balkana su blisko povezani sa EU - rekao je Varhelji na onlajn-konferenciji ministara EU i zemalja ovog regiona.\nOn je naglasio da je Evropska komisija posvećena obnovljenom partnerstvu sa Balkanom od prvog dana svog mandata.\n- Pandemija Kovid-19 nije nas spriječila da zadržimo zapadni Balkan kao prioritet Evropske unije. Budućnost čitavog regiona leži u EU i naš je strateški interes da ga približimo Uniji, kao što je njihov da sprovedu neophodne reforme da bi nam se pridružili - rekao je Varhelji u obraćanju.\nOn je napomenuo da je, osim medicinske pomoći i ekonomske podrške bez presedana koju je region do sada dobio, fokus EU sada da se pruži podrška dugoročnom društvenoekonomskom oporavku i promovisanje privrednog razvoja i usklađenosti sa EU.\nVarhelji je podsjetio na Investicioni plan za zapadni Balkan kojim su predviđena ulaganja u vrijednosti od devet milijardi evra, uz garancije koje mogu da povećaju investicije na 20 milijardi evra.\n- Tokom pandemije, region je pokazao da može da sarađuje. Taj uspjeh treba da bude inspiracija buduće regionalne ekonomske integracije - rekao je komesar EU za proširenje.\nOn je dodao da očekuje da će lideri Balkana usaglasiti ambiciozni akcioni plan za razvoj zajedničkog regionalnog tržišta na samitu u Sofiji 10. novembra.\nVarhelji je napomenuo da je ekonomski rast Balkana moguć samo ako vlade čvrsto prihvate i sprovedu fundamentalne reforme zasnovane na evropskim vrijednostima.


U Tešnjaru buka dvaput veća od dozvoljene | VAmedia - info portal\n28/03/2016 28/03/2016 Нема коментара на U Tešnjaru buka dvaput veća od dozvoljene\nMerenje buke na nivou grada pokazuje svake godine gotovo iste rezultate. Prekoračenje dozvoljenog nivoa postoji konstatno na istim mestima , naročito noću, ugao Karadjordjeve i Sindjelićeve i čaršija Tešnjar.\nGrad Valjevo od sredstava Fonda za zaštitu životne sredine finansira merenje buke u gradu koje vrši sertifikovana agencija iz Šapca. Na kraju svake godine ova agencija predaje izveštaj o izvršenim merenjima i u njihovim izveštajima godinama se konstantno pojavljuju ista kritična mesta . Buka se u gradu meri na 16 lokacija i to u dnevnom i noćnom režimu u dva navrata u toku godine. Rezultati koji pristižu kao kritična mesta sa povišenim nivoom buke najčešće izdvajaju ugao Karadjordjeve ulice i Sindjelićeve gde je po drugim merenjima i najveća frekvencija saobraćaja . Situacija je poslednjih godina od otvranja raskrsnice sa Knez Mihailovom ulicom donekle izmenjena , a očekivanja su da će se saobraćaj na ovoj raskrsnici dodatno rasteretiti sada nakon otvaranja Ulice Mirka Obradovića. Ako je ova raskrsnica prepoznata kao bučna zbog velikog broja automobila u Tešnjaru je nešto sasvim drugo u pitanju. Umesto automobila buku stvaraju ljudi , odnosno muzika iz ugostiteljskih objekata.\nPovišeni nivo buke izmeren je u prošloj godini i na Trgu Desanke Maksimović ali nivo buke na ovom prostoru nije prekoračio dozvoljene granice.\nU izveštaju agencije se navodi da prekoračenja buke u Tešnjaru ima i u zimskim mesecima\nGranična vrednost za dan i noć je u toku dana 50, a u toku noći 40 dB merenjua pokazuju 58Db odnosno 52Db noću.Ništa bolja situacija nije ni u decembru u drugom merenju kada je u 2015. godini izmereno 58Db u toku dana , a u toku noći čak 72Db što je u odnosu na graničnu vrednost, više za 30Db , dakle skoro dvostruko veći nivo buke .\nZakon nikom ne može zabraniti da posle dva sata po ponoći bude na ulici , ali gradske uredbe bar donekle mogu uticati na smanjenje buke . Na žalost konkretnih , a uspešnih dodogovra sa kafedžijama u tešnjaru nije do sada bilo. I ono što bi se dogovorilo na kraju niko nije poštovao.\nU celoj pričči postoji i jedna mala začkoljica koja kaže da valjevska komunalna policija niti inspekcija nisu opremljeni aparatima za merenje buke . To praktično znači da gradjani sami mogu zatražiti merenje nivoa buke i to čini posebna služba iz Šapca, čiji izlazak na teren i merenje košta oko 20 000 dinara. U slučaju da se u trenutku merenja buke ne izmeri buka preko dozvoljene granice, naknadu i troškove platiće gradjanin koji je naručio merenje . Inspekcijski organi potvrdjuju da je merenje buke u Tešnjaru pokazalo da je nivo buke konstantno povišen te i da neprestane žalbe gradjana pristižu u najvećoj meri iz ovog dela grada.\nNajdrastičniji nivo buke u ovom delu moguće je zabeležiti za vreme Tešnjarskih večeri s obzirom da svaki ugostiteljski objekat zvučnike , mimo zakona, iznese ili okrene ka ulici i u želji da nadjača svog komšiju muziku pojačava do krajnjih granica. Reano govoreći u Tešnjaru za predhodne Tešnjarske večeri nije bilo moguće razgovarati, ali ni razumeti muziku koja dolazi sa svih strana.\nGrad je pre izvesnog vremena predložio uvodjenje muzike bez ozvučenja u Tešnjar, ali nije poznato da je tu bilo ikakvog pomaka . Predlog grada je da Tešnjar bude valjevska Skadarlija po pitanju muzike. Ovakav način rešavanja problema sasvim sigurno omogućio bi meštanima ovog dela grada normalnije funkcionisanje. Interesantna je izjava jednog od meštana koji je novinarima rekao : „ Mi smo spremni da preživimo te Tešnjarske večeri koliko god da traju , ali da bar posle i pre njih možemo normano da živimo“. Ova izjava ukazuje na iscrpljenost stanovnika Tešnjara , ali i pomalo gubitak nade da bi nešto moglo biti promenjeno.


Održana panel-diskusija i predstavljanje studije “Regulacija štetnog sadržaja na internetu u BiH” - Zašto ne\nPredstavnik Udruženja građana i građanki “Zašto ne” Mladen Lakić učestvovao je na panel-diskusiji na temu “Regulacija štetnog sadržaja na internetu u BiH: Između slobode izražavanja i štete po demokratiju” u organizaciji UNESCO-a i Mediacentra Sarajevo.\nOva panel-diskusija i predstavljanje studije okupili su predstavnike/ce organizacija, inicijativa i udruženja mladih ljudi koji su željeli naučiti više o regulaciji štetnog sadržaja na internetu u BiH.\nStudija je dio UNESCO-vog projekta Social Media 4 Peace, koji finansira Evropska unija i čiji je cilj jačanje otpornosti društava na potencijalno štetan sadržaj koji se širi na internetu.\nStudija daje pregled vrsta štetnog sadržaja te opisuje zakonodavni, regulatorni i samoregulatorni okvir za borbu protiv štetnog sadržaja u BiH i njihovu usklađenost s međunarodnim standardima, naglašava potrebu da se zaštiti sloboda izražavanja i da se pronađu odgovori koji ne obeshrabruju protok različitih izvora informacija i mišljenja.\n”Regulacija štetnog sadržaja u online sferi u BiH izazov je za sve ključne aktere u tom procesu: od medija, regulatora, institucija do organizacija fact-checking i civilnog društva. Zajedničkim djelovanjem moguće je raditi na tome da se očuva sloboda izražavanja, a da se štetni sadržaji ipak ograniče i da ih bude manje. Istraživanje Mediacentra o ovoj temi dalo je značajan doprinos, budući da na jednom mjestu objedinjuje niz propisa i aktera koji mogu i treba da se angažuju po ovom pitanju”, rekao je Mladen Lakić, član fact-checking tima ispred Udruženja građana i građanki “Zašto ne”.


Korupcija u obrazovanju je postala rasprostranjena pojava u BiH. Više od polovine studenata anketiranih na privatnim i javnim univerzitetima u deset gradova BiH vidi korupciju kao veoma raširenu pojavu u visokom obrazovanju, a svaki četvrti student ima lično iskustvo korupcije, bilo da je platio ispit ili da je to od njega traženo, pokazalo je istraživanje o percepciji korupcije u visokom obrazovanju u BiH koje je proveo Transparency International.\nSvjedočanstvo iz srednje škole ili fakultetska diploma, seminarski, magistarski, pa čak i doktorski rad, mogu se kupiti na “crnom tržištu”, to ovdje kod nas nije nikakva novost. Postoje nezvanični podaci o tome kako Balkanom “kruže desetine hiljada plagiranih diplomskih i doktorskih radova”.\nKorupcijom i mitom ozaničeni budući “pravnici” i “ekonomisti”, “stručni savjetnici” hodaju pored nas a da nismo ni svjesni. Međutim šta ako jedan takav “doktor” svakog dana “liječi” vaše bližnje, Vašu djecu? Jeste li o tome razmišljali?\nProfesor iz Banjaluke Ivan Šijaković je jednom prilikom rekao kako oni koji su danas na vlasti, i koji će biti sutra, su povezani i svi imaju udjela u snižavanju kvaliteta visokog obrazovanja.\nOrganizacija Transparency International BiH je nedavno imao medijsku kampanju “Naučimo.ih lekciju” upravo sa fokusom na korupciju u obrazovanju.\n„Ovo nažalost dovodi do potpunog urušavanja obrazovnog sistema i devalvacije zvanja i diploma, pa samim tim i znanja“ ističe naša sagovornica.\nPrema dostupnih podacima u BiH ima 45 visokoškolskih ustanova, od čega je 10 javnih, a 35 privatnih a studentima se nudi obrazovanje po više od 1.600 studijskih programa.\n“Na ovome su profitirali mnogi, od privatnih obrazovnih ustanova, na kojima ste praktično preko noći mogli diplomirati, pa do falsifikatora -ovdje je linija veoma tanka, jer način na koji mnoge obrazovne ustanove izdaju diplome, takođe se može svrstati pd falsifikaciju, jer ih praktično štancaju, ne tražeći nikakvo znanje ili obaveze prije toga, osim novca” ističe Korajlićeva.\n“Sjetimo se samo silnih doktorskih diploma sa Slovenskog humanitarnog univerziteta u Moskvi koje su medjusobno jedni drugima potpisivali visoko pozicionirani zvaničnici RS, da bi se ispostavilo da “univerzitet” ni nema dozvolu za rad u Rusiji. Istim tim “doktorima nauka” ovdje su čak i priznavane lažne diplome kroz nostrifikaciju, i pitanje je koliko ih još uvijek ima koji pod lažnim zvanjima rade čak na univerzitetima i predaju studentima” naglašava ona.\n„Kontrola se vrši u vaspitno-obrazovnoj ustanovi koja je izdala diplomu na koju se odnosi zahtjev, uvidom u dokumentaciju i evidencije, naravno ukoliko se ista nalazi u Republici Srpskoj. Ukoliko je riječ o školskim ispravama stečenim u drugim državama (Srbija, Hrvatska i dr.) prosvjetna inspekcija zahtjeve za kontrolu tih školskih isprava prosljeđuje nadležnom Ministarstvu i prosvjetnoj inspekciji konkretne države, a radi provjere zakonitosti sticanja i izdavanja diplome, o čemu nas isti naknadno obavještavaju.“ rečeno je za BUKU u Inspektoratu RS.\n„Kod 11 svjedočanstava srednjih škola i 2 diplome visoko-školskih ustanova utvrđeno je da postoji osnovana sumnja da je počinjeno krivično djelo falsifikovanja školskih isprava, jer se u evidencijama obrazovne ustanove ne nalaze podaci o licu na koje diploma glasi“ navela je Makivić.\nS obzirom na tehničke mogućnosti koje pruža moderna tehnologija, neodgovorni i nesavjesni pojedinci u vlastitim domovima falsifikuju različite vrste dokumenata, diploma i uvjerenja, a za provođenje istražnih radnji i procesuiranje ovih lica nadležni su Ministarstvo unutrašnjih poslova i Okružna tužilaštva“ rečeno nam je u Inspektoratu RS.\nOstatak teksta možete pronaći na linku portal BUKA.ba\nTagovi: diplomeinspekcijakorupcijalažna svjedočanstvaprijavevazno


Srem ovom pobedom drugi na tabeli - Sirmiuminfo\nSrem ovom pobedom drugi na tabeli\nNovi Sad. Kuglana Alimenta u Novom Sadu bila je mesto gde Kuglaški klub Srem odigrava kao domaća ekipa protiv ekipe Kuglaškog kluba NS 1932 iz Novog Sada. Pobeda za Srem, pomak na tabeli za jednu poziciju, Sremce motiviše da nastave pozitivan niz i da se zadrže u samom vrhu tabele.\nUtakmica počinje napadačkim tandemom Ružecki i Vukelić, ujednačenim rezultatima prvi dobija protivnika, a drugi gubi za malo, zajedno dolaze do nerešenog rezultata 1:1 i 13 čunjeva u plusu. S tim da su oba igrača Srema u poslednjim kuglama oborili devetke i tako uspeli završiti prvi set u pozitivnom skoru.\nNapomenuti da je Branislav Bačević sa odigranim rezultatom 597 bio najbolji pojedinac u ligi u odigranom kolu.\nSrem se uz određen splet okolnosti penje ovom pobedom na drugu poziciju i tako pokazuje karakter ekipe i ambicije da se napadne prva pozicija na tabeli u narednom periodu.


Januar 10, 2018 12:05\nZa 11. "Kustendorf" je Ministarstvo kulture izdvojilo 25 miliona dinara.\nOsnivač i umetnički direktor "Kustendorfa" Emir Kusturica najavio je na konferenciji za novinare na kojoj je govorio i ministar kulture Vladan Vukosavljević da će festival otvoriti reditelj Ruben Ostlund, kanski pobednik sa filmom "Skver".\nDrugog festivalskog dana gost "Kustendorfa" biće reditelj Paolo Sorentino sa kontroverznom serijom "Mladi papa" koja će biti prikazivana 24 sata tokom svih pet festivalskih dana, rekao je Kusturica.\nTokom "Retrospektive velikana" biće prikazivani nagradjivani filmovi Sorentina, rekao je Kusturica i dodao da će u okviru "Savremenih tendencija" biti prikazani "Nikada nisi zaista bio ovde" rediteljke Lin Remzi, filipinski film "Rikša" dobitnik Zlatnog pehara u Šangaju, bugarski "Pravci", kineski "Sunce koje može da pomera planine", kao i francusko belgijski "Vernost".\n"Retrospektiva velikana' biće posvećena jednom od retkih glumaca koji nikada nije napravio loš film Aleksandru Berčeku i reditelju Paolu Sorentinu, a u ovom programu biće prikazana i dva jugoslovenska filma 'Breza' i 'Praznik", rekao je Kusturica.\nKusturica je dodao da je na konkurs prispelo više 600 radova.\nU muzičkom programu nastupiće američki gitarista Geri Lukas koji je tokom karijere izmedju ostalih saradjivao sa Nikom Kejvom, Lu Ridom, Leonardom Bernštajnom, japanski bend "Japalkan" poznat po tome što isključivo izvodi srpsku muziku, i francuski "Barbo".\nNa festivalu će nastupiti i Vlatko Stefanovski, "Bajaga i instruktori", kao i "No smoking orkestra" koji će nakon 21 godine postojanja promovisati drugi CD.\nKusturica je ocenio da je Mećavnik koji privuče i 150.000 gostiju, najbolje posećen bioskop i prilika da se filmovi prikazani na festivalu vide tokom godine.\n"Kustendorf" su do sada posetili Nikita Mihalkov, Andrej Končalovski, Džim Džarmuš, Monika Beluči, Aleksej Balabanov, Lav Dijaz, Džoni Dep, Žak Odijar, Odri Tatu, Gael Garsija Bernal.\nSrpske porodice u Gracu strahuju od upada kosovske policije 1728\nVelika Hoča nekada imala 24 crkve i tri manastira, vinovod tekao do carske palate u Prizrenu 696\nImamo saznanja koja vode ka dve verzije ubistva Ivanovića 649\nU hram Svetog Dimitrija u Kosovskoj Mitrovici stigla ikona Presvete Bogorodice Portaitise 640\nArlov uručio pomoć porodici Kovačević u selu Banje 606\nSkupština Makedonije dvotrećinskom većinom usvojila odluku za početak ustavnih izmena\n22:59 October 19, 2018\n22:48 October 19, 2018\n22:21 October 19, 2018\nMigranti probili ogradu na granici sa Gvatemalom\n22:00 October 19, 2018\n"Sputnjik": Srbija od Rusije kupuje raketni sistem "pancir S1"\n21:12 October 19, 2018


“Ledeno doba: Veliki udar” gledalo 100.000 ljudi! – CLUBBING.RS\n“Ledeno doba: Veliki udar” gledalo 100.000 ljudi!\nAugust 10, 2016 • No Comments •Film\nAnimirani film Ledeno doba: Veliki udar je pogledalo 100.000 ljudi i tim povodom je u subotu, 6. avgusta u bioskopu Cineplexx UŠĆE Shopping Center uručena i nagrada 100.000-tom gledaocu.\nSrećni dobitnik je devetogodišnji Ivan iz Beograda, a distributer ove ledene franšize, MCF MegaCom Film, ga je zajedno sa prijateljima nagradio sa orignalnim poklonima iz filma, Clipsy paketom i vaučerom od Donesi.com.\nFilm Ledeno doba: Veliki udar ruši sve rekorde po gledanosti, samo u prvoj nedelji prikazivanja pogledalo ga je 40.000 ljudi, što čini da je ovo animirani film sa najboljim otvaranjem u Srbiji, ikada.\n"Ledeno doba: Veliki udar" gledalo 100.000 ljudi!\nAko niste među onima koji su već pogledali Ledeno doba: Veliki udar ovo je film sa odličnom animacijom, komedija koja obuhvata humor i likove iz prehodinih delova u kojoj će cela porodica uživati.\nLedeno doba: Veliki udar // trejler #3\nU petom nastavku najpoznatije franšize, svima poznati junaci bore se da spreče smak sveta od asteroida koji uništavaju Zemlju. Čitavu seriju nesrećnih događaja, kao i uvek, pokreće veverica Skret. Njegova epska potraga za odbeglim žirom će ga katapultirati u svemir, gde će se dogoditi niz kosmičkih događaja koji prete uništenju celog sveta. Kako bi se spasili od katastrofe koja im preti, Meni, Sid i Dijego, moraće da napuste svoj dom i krenu u nove avanture i to u egzotične zemlje u kojima upoznaju mnoštvo novih likova.


DO HANDBALL #11 – Danilo Brestovac: Demantovao sam kritičare, neću stati sa podmlađivanjem – Balkan-Handball.com\nItana Grbić pred Norvešku: Nema tenzije, uživaćemo u utakmici!\nHome / Intervju nedelje / 1 na 1 / DO HANDBALL #11 – Danilo Brestovac: Demantovao sam kritičare, neću stati sa podmlađivanjem\nDO HANDBALL #11 – Danilo Brestovac: Demantovao sam kritičare, neću stati sa podmlađivanjem\nPoslednja izmena: 23/04/2019\nJedanaesti u nizu intervjua u okviru projekta DO HANDBALL #handball2thepeople Balkan-Handball.com urađen je u Bugojnu tokom turnira „Rukomet je moja budućnost“, gde smo za sagovornika imali selektora makedonske reprezentacije, Danila Brestovca. Odluka Rakometne Federacije Makedonije da za selektora izabere domaćeg trenera posle niza velikih imena koja su vodila tim koji je „ponos nacije“, posmatrana je podozrivo od dela javnosti, ali su uvodni mečevi sa Islandom, u kojima su Makedonci ostvarili pobedu u Rejkjaviku i remi u Skoplju, umnogome promenili ugao gledanja.\nNekadašnji pomoćnik Line Červara u Metalurgu i Ivice Obrvana u nacionalnom timu,sa iskustvom rada u francuskom Šamberiju, luksemburškom Dudelanžu i ekipi sa „Autokomande“, počeo je samostalnu reprezentativnu karijeru osvajanjem „B“ divizije EP sa selekcijom rođenom 1998. godine. Pred njim je težak zadatak da izvrši smenu generacija u MKD reprezentaciji i ostavi rezuiltate na približnom nivou, ali i iz generacija 2000 i 2002 izvuče neka imena za „A“ tim.\nBrestovac govori o svom trenerskom putu, izazovu koji predstavlja makedonska klupa, situaciji u MKD rukometu, mećevima sa Islandom, promenama koje je uneo u tim u odnosu na prethodni mandata Raula Gonzalesa, ciljevima tokom trogodišnjeg mandata, neophodnosti formiranja B reprezentacije…\nPogledajte i kliknite „SUBSCRIBE“ na naš Youtube kanal.\n← Prethodni članak Aleksandar Radosavljević (Srbija): Bugojno pokazalo ko jeste, a ko ne za reprezentaciju\nNaredni članak → DO HANDBALL #12 – Matija Gubica i Boris Milošević – „Kako žive i razmišljaju TOP rukometne sudije?“\nDanilo Brestovac pronašao angažman u Saudijskoj Arabiji\nDanilo Brestovac pred Ruse (15:30): Ako sudije puste da nas biju izgubićemo lako\nNeočekivanim porazom od Japana, reprezentacija Crne...


VojvodinaCafe - Dinkić šeiku daje tuđu dedovinu\nVest objavljena: 23.10.2012 10:32\nUdruženja poljoprivrednika oštro kritikuje Mlađana Dinkića što je dogovorio da bez tendera poljoprivredno zemljišta ustupi šeiku Muhamedu. Asocijacija "Vojvodina agrar" i Udruženje poljoprivrednika "Klub 100P plus" smatraju da je prilikom posete Ujedinjenim Arapskim Emiratima, Dinkić "ponizio" domaće poljoprivrednike dajući 25.000 hektara zemljišta bez tendera.\n"Na taj način je poslao jasnu poruku poljoprivrednicima da su nesposobni da obradjuju svoju dedovinu, a vlasnicima oduzete imovine da nema nameru da sprovede Zakon o restituciji i da ikad vrati zemljiište onima od kojih je oduzeto", navodi se u protestnom pismu koje je upućeno predsedniku Srbije Tomislavu Nikoliću, premijeru Ivici Dačiću i ministru poljoprivrede Goranu Kneževiću.\nOcenjuje se da je Dinkić na taj način uputio poruku i privrednicima da u Srbiji više ne važi ekonomska logika i traženje najboljeg ponudjača na tenderu, nego dogovorna ekonomija u kojoj Dinkić ima svu moć da procenjuje šta je najbolje za Srbiju.\n"Zemljište koje Mlađan Dinkić nudi šeiku je zemljište koje je predmet restitucije, to je zemljište koje već godinama poljoprivrednici bezuspešno pokušavaju da zakupe od države da bi ga obradjivali", ističe se u saopštenju.\nMinistar odbrane Aleksandar Vučić i ministar finansija i privrede Mladjan Dinkić boravili su prošle sedmice u UAE gde su razgovarali sa šefom države šeikom Muhamedom bin Zajedom al Nahjanom o saradnji u oblasti odbrane i unapredjenju ekonomskih odnosa dveju zemalja.


Škola fudbala Olimpiko proslavila šest godina rada | Moj grad SM\nNaslovna GRADSKE VESTI Škola fudbala Olimpiko proslavila šest godina rada\nU poslednje vreme se radi sa mladima na teritoriji opštine Sremska Mitrovica poklanja sve više pažnje. Škola fudbala „niču kao iz vode”. Neke su vrlo uspešne, a druge „životare”. Jedna od njih koja je od prvih dana skrenula pažnju sportske javnosti na sebe je Škola fudbala Olimpiko iz Jarka. Treneri Nenad Petrović i Darko Šućin s velikim uspehom uvode mlade u „najvažniju sporednu stvar na svetu”. Nedavno je Škola fudbala Olimpiko proslavila šesti rođendan.\nPrethodni tekstTeranje Božića u Grgurevcima\nSledeći tekstU Kovid bolnici 43 pacijenta


British Motors u 2018. godini - Najbolji sa najboljima - GARAŽA\nNačin na koji Jaguar Land Rover grupacija odgovorila na izazove globalnog automobilskog tržišta obezbedio je rast prodaje i veliko interesovanje za Jaguar i Land Rover. Velike investicije u razvoj novih modela, moderan dizajn, vrhunski kvalitet i vizija za budućnost, samo u ovoj godini obezbedile su nagradu svetskog automobila godine za model Jaguar F Pace, nagradu za najbolji dizajn u svetu za Range Rover Velar, a električni Jaguar I-Pace osvojio je nagradu za automobil godine u Nemačkoj, što je ogroman uspeh.\nInteresovanje za automobile renomiranog britanskog proizvođača Jaguar Land Rover grupacije raste i u Srbiji. Ekskluzivni distributer Jaguar i Land Rover vozila za Srbiju i Crnu Goru, beogradska kompanija, British Motors osnovana je pre nešto više od 2 godine. Na tržištu sa razvijenom konkurencijom u premium segmentu, pozicionirala se i postigla izvanredne rezultate, tako da danas, samo dve i po godine od osnivanja zapošljava 65 ljudi u svojim prodajno-servisnim objektima u Srbiji i Crnoj Gori. Iako nova na tržištu, beleži sve veću prodaju i interesovanje za brendove koje zastupa. U protekloj godini premašila je prodajne planove i postavila čvrste temelje za dalji razvoj poslovanja u narednoj godini. Ostvarena je prodaja od gotovo 400 vozila u ovoj kalendarskoj godini. U ukupnoj prodaji Jaguar modeli čine oko 20%, dok Land Rover modeli čine čak 80 % prodaje. Najprodavaniji model sveukupno je Range Rover Sport, koji je u ukupnoj prodajnoj brojki svaki četvrti prodati automobil.\nU narednoj godini biće lansirana dva nova modela, i to nova generacija Range Rovera Evoque, kao i potpuno novi Jaguar I-Pace, prvi potpuno električni model iz JLR grupacije. Premijera ovih modela očekuje se na 54. Međunarodnom salonu automobila u Beogradu, u martu naredne godine.\nPored toga što obezbeđuje svim vlasnicima Jaguar i Land Rover vozila i budućim kupcima široku ponudu pogodnosti prilikom plaćanja, sa ciljem unapredjenja finansijske ponude i omogućavanja boljih uslova za nabavku poslovnom sektoru, British Motors grupaciji se početkom decembra priključila i kompanija AKS Fleet Solution. AKS Fleet Solution se bavi unapređenjem konkurentnih rešenja i usluga sa ciljem da se klijentima što više olakša proces nabavke, održavanja i menadžmenta voznog parka. Konkretno, to je usluga „full fleet“ menadžmenta i obuhvata dugoročni zakup novih putničkih i lakih komercijalnih vozila uz pružanje kompletne usluge upravljanja voznim parkom/flotom vozila u skladu sa zahtevom i potrebama klijenata. Trenutno, kompanija upravlja flotom od preko 1000 vozila a njen asortiman obuhvata menadžment flote vozila, kao i ugovore o održavanju i servisu vozila.\n*AKS Fleet Solution je partner kompanije Alphabet za teritoriju Balkana. Kompanija Alphabet je divizija BMW grupacije i lider u segmentu rešenja za mobilnost u poslovnom sektoru za Evropu, Aziju i Australiju.\n2018 british motors\nToyota ostvarila povećanje prodaje od 18,5 odsto u 2018. godini\nPrevious post:Toyota ostvarila povećanje prodaje od 18,5 odsto u 2018. godini\nNext post:Polovan Kia Ceed odlično drži cenu


Dodik: Zbog porasta broja obolelih u RS najverovatnije prekid nastave u školama - Svet - Dnevni list Danas\nPočetna » Svet » Dodik: Zbog porasta broja obolelih u RS najverovatnije prekid nastave u školama\n0Piše: Beta 24. oktobra 2020. 15.47\n„Današnji broj zaraženih građana virusom je alarmantan i moramo preduzeti niz mera kako bi se zaštitili građani i najverovatnije ćemo zatvoriti škole“, rekao je Dodik na otvaranju KOVID-bolnice u Bijeljini.\nU Republici Srpskoj potvrđena su 582 nova slučaja korona virusa, među 1.201 testiranim. Skoro polovina testiranih pozitivna je na Covid-19 i ovo je do danas najveći broj novoobolelih.\nNajviše novozaraženih je ponovo u Banjaluci, 82 оsоbe, a novi slučajevi registrovani su u čak 44 grada i opštine u RS.\nDodik je rekao i da će morati da se „redukuje“ radno vreme u preduzećima, građane pozvao da poštuju preporučene mere zaštite od korona virusa, a političke partije da ne održavaju javne skupove tokom predizborne kampanje za lokalne izbore, zakazane za 15. novembar.\nU pоslеdnjа 24 čаsа u Bosni i Hercegovini potvrđeno je 1.265 slučajeva zaraze korona virusom, a testirano je 2.713 uzoraka. Umrlo je deset osoba: sedam u Republici Srpskoj i tri u Federaciji BiH.\nU Federaciji BiH testirano je 1.493 laboratorijskih uzoraka, od kojih je 669 pozitivno na korona virus. Novi slučajevi registrovani su u svim kantonima, osim u Bosansko-podrinjskom.\nTokom epidemije u BiH je od korona virusa obolelo 39.758 osoba, oporavilo se 27.898, a umrlo je 10.077.\nKorona virus, Milorad Dodik, ŠkolaBanjaluka


VIJESTI – Stranica 1798 – Glas Regije\nVrtiću donirana posteljina\nDOBOJ – Predškolskoj ustanovi “Majka Jugovića” iz Doboja danas je donirana dječija posteljina sa madracima u vrijednosti 9.657 KM, koju je obezbijedila grupa bh i norveških porodica iz Kopervika.\n– Sredstva su prikupljena tokom donatorske večeri u norveškom gradu Koperviku Continue reading →\nZorana Mihajlović posjetila školu u Dobojuv\nDOBOJ – Drago mi je da se sanacija Osnovne škole “Vuk Karadžić” uskoro završava, i što će đaci uskoro da krenu u školu, i očekujem da do kraja oktobra otvorimo školu, izjavila je Zorana Mihajlović, potpredsjednica Vlade Srbije nakon posjete Continue reading →\nZemlje donatori za pogođene poplavama u BiH održaće sastanak s predstavnicima institucija BiH, na kojem će zatražiti informaciju o planovima i trošenju novca prikupljenog na donatorskoj konferenciji, rečeno je “Nezavisnim” u Delegaciji EU.\nKako smo saznali, sastanak će biti održan Continue reading →\nRepubliku Srpsku i Federaciju BiH sutra opet očekuje kiša, koja će ujutro prvo padati na jugozapadu i zapadu, a do večeri će se proširiti na sve krajeve.\nIz Republičkog hidrometeorološkog zavoda navode da na jugu može biti i pljuskova sa Continue reading →\nTopli obrok za Teslićane\nTESLIĆ – Teslićku javnu kuhinju, koja svakodnevno priprema tople obroke za najugroženije stanovnike ovog kraja, danas je posjetio Milan Miličević, načelnik opštine.\nKako je naveo, kuhinja radi već skoro dva mjeseca, a to je još jedno ispunjeno obećanje prije lokalnih Continue reading →\nMFL Doboj: “Hajduci” gaze redom\nDerbi 4. kola Međuopštinske fudbalske lige Doboj , koji je odigran u Lužanima, donio je dobar i zanimljiv fudbal a gosti iz Kožuha odnijeli su veoma dragocjene bodove.\nBez obzira što je domaćin želeo pobjedu po svaku cijenu “hajduci” su Continue reading →\n21. Februara 2020., 6:47


Gusinje: Pet prekršajnih prijava ugostiteljima zbog nepoštovanja radnog vremena\nПочетнаNovoGusinje: Pet prekršajnih prijava ugostiteljima zbog nepoštovanja radnog vremena\nby - Admin2 on - јул 29, 2019\nGUSINJE - Inspektori Sekretarijata za inspekcijske poslove opštine Gusinje, pojačanom kontrolom radnog vremena u ugostiteljskim objektima podnijeli su pet prekršajnih prijava licima koja nisu poštovala odluku o radnom vremenu.\nU Sekretarijatu za inspekcijske poslove su saopštili da je intenzivirana kontrola radnog vremena, te da će inspektori preduzimati sve neophodne mjere i radnje kako bi sproveli poštovanje odluke o radnom vremenu.\nPrivredni subjekat dužan je da odluku o rasporedu radnog vremena, u smislu zakona kojim se uređuje oblast rada, dostavi posebnoj službi lokalne uprave nadležnoj za poslove komunalnog nadzora radi ovjere štambiljem.\n“Odluku privredni subjekat dužan je da drži u objektu u kome obavlja djelatnost. Privredni subjekat koji obavlja djelatnost sezonski, u smislu posebnog zakona kojim se uređuje turizam, dužan je da utvrdi i istakne radno vrijeme za tu sezonu. Početak i završetak radnog vremena ističe se na vidljiv i jasan način na ulazu u objekte u kojima se obavlja djelatnost”, saopšteno je iz Sekretarijata za inspekcijske poslove Gusinje.


BILDSTUDIO se specijalizovao za fotografisanje proizvoda u 360 stepeni. Uz pravu kombinaciju softvera i hardvera izrađujemo jedinstvene fotografije vaših proizvoda u 360 stepeni. Osnovna namena ovako fotografisanih proizvoda je da pruži dodatno iskustvo prilikom posmatranja proizvoda u svih 360 stepeni. Pored predstavljanja proizvoda u 360 stepeni možemo za vas fotografisati i objekte, i tako kroz virtalnu šetnju predstaviti vaš objekat (hotel, restoran, izložbeni prostor, prodavnicu itd.).\nU oba slučaja, i rotirajuća fotografija proizvoda i sferna fotografija objekta, povećava mogućnost prodaje proizvoda i usluga jer na ovaj način gledalac ima najbliži osećaj realnom iskustvu. Omogućite vašim posetiocima da se zabavljaju posmatrajući vaš proizvod u 360 stepeni ili šetajući vašim objektom u 360 stepeni dok ujedno raste njihova preferencija ka vašem brendu.\nPružamo usluge standardnog fotografisanja proizvoda, kao i fotografisanja proizvoda u 360 stepeni.\nSpecijalizovali smo se za fotografisanje proizvoda za internet prodavnice koje dostavljamo na čisto beloj pozadini (RGB 255,255,255) u dimenzijama već spremnim za postavljanje na internet prodavnice (1024 x 1024) što ih čini idealnim za postavljanje na sve vrste platformi za internet prodavnice.\nUkoliko imate potrebu za fotografijama sa transparentnom pozadinom, BILDSTUDIO će za vas obraditi sve fotografije u skladu sa vašim specifikacijama odnosno potrebama.\nKliknite na stolicu kako biste je\npogledali u 360 stepeni\nKliknite na fotografiju da pogledate\nrotaciju slikanu u 16 fotografija\nrotaciju slikanu u 36 fotografija\nKliknite na fotografiju da pogledate rotaciju ove male slatke sove\nKliknite na fotografiju da pogledate rotaciju prstena.


Preletači iz Evrokupa u FIBA i obratno - beg od realnosti - NOVA portal\nPreletači iz Evrokupa u FIBA i obratno – beg od realnosti\nKošarka Autor:Đorđe Matić22. Maj. 202020:59\nSa transferima Darušafake, Bilbaa i Ritasa u istom danu iz Evrokupa u Ligu šampiona, počeo je svojevrstan "prelazni rok" kojim su još jednom samo potvrđena prilična razmimoilaženja u strategijama FIBA i Evrolige.\nKoja je na duge staze dobra, a koja loša, teško je u ovom momentu reći. Na to pitanje čak ne mogu da odgovore ni sami klubovi, ne oni najbogatiji, koji su od 2002. na istoj strani, Evroliginoj, već mnogi drugi, koji su godinama menjali “tabore”.\nSvesni da im puko igranje u Evrokupu, ma koliko konstantno bilo, neće doneti željeni cilj – ulaznicu Evrolige, pojedini klubovi su od samog formiranja Lige šampiona 2016. godine, izabrali da se vrate pod kapu FIBA. Drugi su posle jedne lošije sezone, poput Partizana, Olimpije, Cibone… pokušali da naprave eksperiment u Ligi šampiona, treći su jednostavno hteli da vide kako izleda izlet u Evropu, bilo preko Lige šampiona ili Evrokupa.\nIz FIBA za Nova.rs: Liga šampiona nije pozivno takmičenje\nEVROLIGA Kraj, nastavak u Srbiji, proširenje – odluka 25.5.\nSvako je imao svoj neki razlog, kao što je to sada uradio pomenuti trio (Darušafaka, Bilbao i Ritas) ili primera radi, jedan od osnivača Evrolige i bivši osvajač ULEB kupa (nekadašnje ime za Evrokup), jerusalimski Hapoel, koji se pre dva leta uputio ka Ligi šampoiona, pa Monako koji je godinu dana kasnije iz finala Lige šampiona krenuo u suprotnom smeru, ka Evrokupu, a njih je prošlog leta pratio bolonjski Virtus i to sa peharom najvrednijeg klupskog takmičenja FIBA.\nDakle “prebega” je bilo i biće ih stalno, odnosno svakog leta. Nekad manje, nekad više, naravno u oba smera, sve dok dve organizacije, Evroliga (kao organizator Evrokupa) i FIBA ne sednu za sto i naprave dugoročan dogovor. U suprotnom, klubovi će nastaviti da lutaju, igrači će nastaviti da traže spas u NBA, a na najvećem gubitku, osim ekipa biće oni zbog kojih se i igra košarka – navijači.\nUkoliko oni naprave “prebeg” u neki drugi sport, kao što su to već neki uradili zamenom košarkaških ulaznica za rukometne, ragbi, odbojkaške… klupska košarka, ma ko bio na njenom čelu, ubrzano će se približavati marginama evropske javnosti.\nEvrokupEvroligaFIBAFIBA Liga šampionakosarka\nKalkulacija: Srbija može na EP i ako izgubi sve do kraja


Evropskoj Uniji u 2019. nije bilo lako. Tokom cele godine vuklo se pitanje Bregzita dok su trajali su pregovori sa Velikom Britanijom, koja je za premijera dobila nepokolebivog zagovornika izlaska, koji nije prezao od iskrivljavanja stvarnosti u korist svojih ciljeva. Boris Džonson će u narednu godinu ući kao pobednik, ali glavni izazov koji ga čeka i koji će pokazati koliko je sposoban političar jeste - šta posle Bregzita? Četiri godine od referenduma Britanija će izaći iz EU, ali će se i suočiti sa posledicama izlaska koje neće biti male, a ni prijatne.\nS druge strane tu su posledice Bregzita po EU, koja ostaje bez jedne ključne članice. Britanija kao jedna od velikih sila oblikovala je evropsku politiku. Bez Britanije, sa odlaskom sa mesta lidera EU i političke scene nemačke kancelarke Angele Merkel, razilaženjem sa SAD na mnogim poljima i sve većim uticajem Kine u svetu, pokazaće se koliko je zaista spremna da preuzme jednu od vodećih uloga kao što je najavljivao de fakto novi lider Evrope, francuski predsednik Emanuel Makron.\nEU će biti i na testu po unutrašnjim pitanjima, gde se poslednjih godina videla sve veća podeljenost među članicama, a koja je pokazala koliko je ona zapravo krhka.\n"EVROPA IDE NIZBRDO" Stari kontinent gubi primat na svetskoj sceni, posledice će biti bolne, A SRBIJA ĆE BITI NA UDARU\nOve godine održali su evropski parlamentarni izbori, birala se i nova Evropska komisija, koja po prvobitnim planovima nije trebalo da izgleda kao što jeste danas. Nakon izbora u maju lideri zemalja imali su različite vizije za novu EK. Nakon višednevnih pregovora, kao kompromis isplivala je nemačka ministarka odbrane i bliska saradnica Merkelove, Ursula fon der Lajen. Uz ne malo muke, smenjivali su se njeni kandidati za komesare sve dok nije dobijena sadašnja postava. Pred fon der Lajenovom je težak zadatak - vratiti poverenje građana u EU i balansirati između različitih interesa članica.\nPored svih unutrašnjih i spoljašnih izazova, postavlja se pitanje - da li EU može da postane globalni igrač i šta joj je za to potrebno?\nO budućoj ulozi EU na međunarodnoj pozornici i u budućnosti govorilo se na panelu na Doha forumu, koji se nedavno održao u prestonici Katara. Govornici panela, među kojima su bili stručnjaci u raznim oblastima i šefovi diplomatija, složili su se da je za jaču EU potrebno uspostavljanje boljih odnosa među članicama i reformi same Unije, kao i da se nastavi integracija zemalja Zapadnog Balkana u EU.\nFoto: Doha forum / Privatna arhiva\nPanel je počeo analizom najsvežije teme - izlaska Britanije iz EU i koliko će to uticati na njenu budućnost i relevantnost u svetu. Da će uticaj Bregzita na EU biti znatan i važan, istakao je ministar spoljnih poslova Poljske, Jaček Čaputovič.\n- Na prvom mestu, izgubićemo zemlju sa velikim brojem stanovnika, što znači da će se smanjiti populacija EU. Velika Britanija ima dobru vojsku, tako da bi EU imala veću vojnu snagu zajedno sa Britanijom. Pored toga, ona je stalna članica Saveta bezbednosti UN-a, zbog čega će se smanjiti naš uticaj u toj organizaciji. Mislim da Britanija ima pozitivan stav i viziju budućnosti, zasnovanu na liberalnim osnovama, kompetitivnu u smislu ekonomije, i to je ono što će faliti EU - rekao je Čaputović i dodao da će Unija bez Britanije na međunarodnom planu generalno biti slabija.\nPoljski šef diplomatije na panelu je istakao da Unija mora da demonstrira da se razvija u pravom smeru, kako bi bila model za druge države.\n- Delovi istočne i južne Evrope su u stagnaciji. Sa Britanijom smo delili zajedničku poziciju za mnoge međunarodne odnose i probleme. Na primer, Rusiju vidimo kao pretnju. Sada će bez Britanija biti teže da držimo tu poziciju, jer postoje neke zemlje koje misle suprotno. Nedostajaće nam Britanija i moramo da stvorimo dobre odnose nakon njenog izlaska - zaključio je poljski šef diplomatije.\nMiroslav Lajčak, ministar spoljnih poslova Slovačke i bivši Visoki predstavnik UN za Bosnu i Hercegovinu, smatra da je Bregzit tužna realnost i da su članice imale tri godine da se naviknu da će Britanija napustiti EU.\n- Sada moramo da se složimo oko budućih odnosa, što je veliki zadatak. Najveće pitanje jeste da li mogu da se stvore dobri ugovori u vidu naših budućih odnosa nakon izlaska i na to moramo da se fokusiramo. 27 članica EU je pokazalo izuzetnu jedinstvenost u pregovorima sa Britanijom i nadam se da cemo ostati složni do kraja procesa. I ukoliko je moguće, da prenesemo to jedinstvo na druge aspekte sporazuma sa EU.\nKako smatraju mnogi analitičari, Rusija sa smeškom gleda na dešavanja u EU. Od kada je zvanična Moskva okupirala ukrajinsko poluostrvo Krim 2014. i proglasila ga delom Ruske Federacije, evopske zemlje su joj uvele sankcije i odnosi su zahladneli. Od tada je prošlo nekoliko godina, one su i dalje na snazi, ali su sve glasniji zahtevi pojedinih članica da je uspostavljanje dobrih odnosa sa Rusijom važno za EU i njenu ekonomiju. Mada su mnoge zemlje EU našle načine da uspostave saradnju mimo sankcija, zbog čega se nekoliko puta pobunio i američki predsednik.\nAli, da li je Rusija zaista zainteresovana za slabljenje EU? Na to pitanje odgovorio je Andrej Kortunov, generalni direktor Ruskog saveta za međunarodne odnose, koji smatra da za Moskvu postoje dobre i loše strane Bregzita i slabljenja EU.\n- U Kremlju kada govore o stabilnosti, gledaju dešavanja oko Bregzita i kažu: pogledajte Evropu, ne želimo tako nešto u Rusiji. Priča o slabljenju EU koja se manifestuje kroz Bregzit je dobra za državnu propagandu. Kada govorimo samo o Britaniji, London bio jedan od aktivnijih kritičara Rusije u Evropi. Velika Britanija, baltičke zemje i Poljska su najglasnije po tom pitanjui i ta pozicija će odlaskom Britanije iz EU oslabiti - rekao je Kortunov na Doha forumu.\nIpak, kaže da EU i dalje ostaje najveći trgovnski partner Rusije.\n- Ukoliko pričate sa nekim zvaničnicima iz ekonomskog sektora ruske vlade, reći će vam da bi voleli da vide jaku EU, koja je dinamičnija. Takva EU bi joj pomogla za prodaju nafte i gasa, kao i za investicije iz EU. Tako da Bregzit nije dobar za EU, jer joj smanjuje teritoriju i slabi je. Možemo biti sigurni da će London pratiti liniju mišljenja EU, poput mirovnog procesa na Bliskom istoku.\nKao jedna od tema panela našao se i Zapadni Balkan i Makronovo jasno "ne" procesu proširenja. Govornici su se složili da je spoljna politika i proširenje važno u novom identitetu globalne EU. Spomenuta je i nedavna izjava Visokog predstavnika EU za spoljnu politiku EU Đuzepa Borelja, kada je rekao da ako Evropa ne može da se izbori sa izazovima u svom komšiluku, počeći sa Balkanom, neće moći da postane globalni igrač. Borelj je kao jedan od dva prioriteta spoljne politike EU naveo i "susedska pitanja", precizirajući da je "najvažnije da se usidri Zapadni Balkan unutar EU".\nŠef diplomatije BiH, Igor Crndak smatra da je iz ugla njegove zemlje bitno da EU ostane jaka i da se bolje strategijski pozicionira na svetskoj pozornici. On je istakao da je za Zapadni Balkan budućnost EU od vitalnog značaja. Ali, Crnadak je kritikovao i vladavinu prava u zemljama našeg regiona.\n- Voleo bih da podvučem da mislim da je momenat u kojem smo sada, da s jedne strane izgleda kao da smo se zaglavili. S druge strane, deluje da je ovo tačka preokreta, resetovanje. Naročito za stvari koje nisu bile dobro do sada uređene. Ako pogledamo zašto ljudi misle da je EU dobra za budućnost naše zemlje, tri su odgovora: sigurnost, ekonomija i vladavina prava. Vladavina prava je postala ono što je najvažnije u zemljama Zapadnog Balkana. Prema istraživanju većina ljudi sa našeg prostora odlazi zbog nedostatka vladavine prava, to je važno da se zna.\nCrnadak je naglasio da je dominantno osećanje u EU da ona nije kompletna bez Zapadnog Balkana.\n- Ako pogledamo šta je bilo do sad sa reformama, bilo je presporo i neefikasno. Moramo da insistiramo na EU standardima u našim društvima. U našem regionu ima ljudi na visokim pozicijama koji se predstavljaju kao proevropejci, ali duboko u sebi misle drugačije. Zbog toga nam je potrebna pomoć naših evropskih prijatelja. Ne možemo da napradujemo sami.\nMinistar spoljnih poslova Slovačke Lajčak, kao jedan od upućeniji diplomata o situaciji na Balkanu, složio se sa konstatacijom šefa diplomatije BiH - da ako EU želi da bude globalni igrač, mora da demonstrira svoju vidljivost na Balkanu.\n- Nažalost, prethodna Komisija nije shvatila poruku, štaviše, poslali su katastrofalnu poruku da neće biti proširenja u ovom mandatu. To je greška, nema njihov problem - naš problem. Kada je u pitanju migracija, energetska bezbednost, terorizam, ako Zapadni Balkan nije sa nama, problemi se uvećavaju. I ne možemo da uzimamo proevropske vlade u ovim zemljama za gotovo i kažemo sačekajte 5-10 godina, Kad se vratimo zateći ćemo drugačije vlade, zemlje. Tada je naš problem još veći - istakao je Lajčak.\nAli, slovački ministar je zadovoljan što je nova EK stavila pitanje proširenja u fokus njen politike.\n- Francuski papiri su došli kao šok. EU šalje užasnu poruku sa vetom na proces proširenja i sada se te zemlje pitaju šta sada, a mi im kažemo ne znamo. Moramo da nađemo kompromis. Ako proces mora da bude više politički, transparentniji, više verodostojniji, ja sam za to. Ništa od toga nije bilo u poslednjih pet godina. Napravili smo tehnokratsko-birokratsku vežbu od procesa proširenja.\nLajčak je istakao kao i njegov bosanski kolega, da je vladavina prava najveći problem u regionu.\n- Naša zemlja podržava proces proširenja, jer znamo da ne postoji bolji način ne samo za region, nego i za nas. Sada izgleda kao da kritikujemo sebe i Francusku, a ignrišemo činjenicu da nisu dobro sprovedene reforme. I oni kritikuju nas, ali su trebali da urade bolji posao sa reformama. Ne zaboravimo, domaći zadatak se radi kući, mi smo tu da pomognemo. Kris Paten, nekadašnji komesar EU za spoljnu politiku u Tirani je pre nekoliko godina rekao: "Vi treba da prestanete da se pretvarate da ste ozbiljni po pitanju reformi, a mi treba da prestanemo da se pretvaramo da smo ozbiljni po pitanju proširenja". Ništa se nije promenilo, i mi i oni se i dalje pretvaramo. Vreme je da se uozbiljimo. Imamo odgovrnost za taj deo Evrope.


F1 - Vulkan Popokatepetl preti da ugrozi trku za VN Meksika 2015\nPrethodni trkački vikend u američkom Austinu obeležio je snažan uragan, koji je uzrokovao veliku količinu padavina. F1 se seli u Meksiko, gde će se ovog vikenda održati trka za VN Meksika. Međutim, ni tamo vreme ne izgleda mirno...\nFormula 1 - Hamilton odbranio titulu, zanimljivosti\nVozač Mercedesa, Lewis Hamilton, osvojio je trku za VN USA i odbranio šampionsku titulu u Formuli 1. On je prvi Britanac, koji je uspeo da odbrani šampionsku titulu i prvi Britanac, koji je osvojio titulu u parnim i neparnim godinama...\nFormula 1 - VN USA, kvalifikacije\nKvalifikacije za trku za VN USA održane su u skraćenoj formi. Takmičari su realizovani prvi osamnaestominutni deo, zatim drugi petnaestominutni, a zbog snažne kiše, Q3 je otkazan. Za startni red su relevantni rezultati iz Q2, a najbrži je bio Nico Rosberg...\nF1 - U Austinu kiša lije kao iz kabla, kvalifikacije pod znakom pitanja (foto)\nU okolini Austina hara jedan od najsnažnijih uragana u istoriji. To je uticalo da komesari trke za VN USA donesu odluku da se kvalifikacije odlože za danas, ali s obzirom da je kiša nastavila da pada, kvalifikacije i trka su pod znakom pitanja...\nVN Rusije 2015 - Hamilton pobedio, Mercedes šampion!\nTrka za VN Rusije u olimpijskom Sočiju, nije donela velika uzbuđenja u borbi za pobednika, ali je borba za ostale pozicije bila više nego dramatična. Lewis Hamilton (Mercedes) pobedom je "kaparisao" šampionsku titulu, a Mercedes je postao svetski šampion!\nF1 - Težak udes Carlosa Sainza u Sočiju (foto)\nCarlos Sainz junior, sin dvostrukog svetskog šampiona u reliju, doživeo je težak udes na trćem treningu pred trku ta VN Rusije u Sočiju. Trening je prekinut, a prema prvim informacijama, Sainz je u svesnom stanju i komunicira sa lekarima...\nF1 VN Japana - Rosbergu pole, Kvjat imao težak udes\nPole poziciju za VN Japana osvojio je Nico Rosberg u bolidu Mercedesa, koji će na sutrašnjoj trci startovati ispred svog timskog kolege, Lewisa Hamiltona. Kvalifikacije je obeležio i opasan udes Daniila Kvjata u Red Bull Racingu...\nVN Sigapura 2015 - Vettel pobednik, podijum bez Mercedesa\nNoćna trka u Singapuru dodatno je dramatizovala situaciju u šampionatu. Pobedio je Sebastian Vettel u bolidu Ferrari, dok je Lewisa Hamiltona (Mercedes) "izdala" tehnika...\nF1 Monza 2015 - Pole za Hamiltona, Ferrari na 2. i 3. mestu\nVozač Mercedesa, Lewis Hamilton, osvojio je jedanaestu pole poziciju ove sezone i sedmi pole zaredom, čime je izjednačio rekord Ayrtona Senne iz 1988. godine. Za Kimi Raikkonena (Ferrari), ovo će biti prvi start iz prvog reda od VN Kine 2013. godine...\n1. . .1213141516171819202122. . .172


Trojka iz bloka u Gornjem Milanovcu\nIzvor: B92, 08.Maj.2014, 22:46\nTradicionalna akcija organizacije "Srbi za Srbe" pod nazivom "Trojka iz bloka" nastavlja se i ove godine, a prvo takmičenje će se održati u Gornjem Milanovcu.\nCilj projekta je prikupljanje sredstava za izgradnju i opremanje najmanje 10 kupatila za socijalno ugrožene porodice.\nPored Gornjeg Milanovca, za ovu godinu su planirana takmičenja u Borči, Novom Beogradu, Novom Sadu, Subotici, Sremskoj Mitrovici, Čačku, Valjevu, Lazarevcu, Kragujevcu i Nišu, a projekat i ove >> Pročitaj celu vest na sajtu B92 << godine podržava Košarkaški savez Srbije.\n"Sezona“ se otvara u subotu 10. maja na košarkaškom terenu Gimnazije „Takovski ustanak“ u Gornjem Milanovcu. U tom gradu je od novembra prikupljana pomoć za porodicu Marković iz sela Drenove, a u planu je i pomoć porodici Ćosović iz sela Pranjani.\n"Svrha samog projekta je da se pomognu socijalno ugrožene porodice u vidu izgradnje kupatila. Od prikupljenih sredstava završeno je kupatilo za jednu šestočlanu, a nakon turnira biće gotovo i drugo za još jednu, sedmočlanu, porodicu iz našeg grada. Cilj nam je da tog dana okupimo što veći broj mladih ljudi i priredimo jedan ne samo sportski, već i kulturno-muzički i porodičan dan, kao i da podignemo svest kod ljudi o teškim uslovima u kojima živi veliki broj porodica u Srbiji", rekao je jedan od organizatora turnira u Gornjem Milanovcu Stefan Lazić.\nSpecijalni gost u Gornjem Milanovcu biće potpredsednik Košarkaškog saveza Srbije Dejan Tomašević, a pored takmičenja u šutiranju trojki biće organizovana i takmičenja u odbojci, košarci i fudbalu između lokalnih klubova i sportskog društva „Sveta Srbija“, na čijem čelu je Tomašević.\nKalendar takmičenja za 2014. godinu\n10. maj - Gornji Milanovac\n17. maj – Niš\n31. maj – Novi Sad\n1. jun – Novi Beograd\n7. jun – Čikago\n7. jun – Sremska Mitrovica\n15. jun – Kragujevac\n21. jun – Borča\n9. avgust – Guča\n24. avgust – Kalemegdan, tereni KK Partizan\nSportal.rs: Humanitarno šutiranje "trojki" i u Gornjem Milanovcu\nStudio B: Nastavlja se projekat „Trojka iz bloka"\nRadioCity.rs: "Trojkama" do humanosti\nMondo: Akcija "Trojka iz bloka" u Gornjem Milanovcu\nDan pre: 07.Maj.2014\nDan posle: 09.Maj.2014


Kako će Deda Mraz deliti poklone tokom policijskog časa?\nA. J. 14. novembra 2020. 01:28\nDeda Mraz nosi masku i može da putuje po svetu zahvaljujući posebnoj dozvoli, izjavio je italijanski premijer Đuzepe Konte, u pokušaju da ublaži dečji strah da bi Deda Mraz takođe mogao biti zaključan ove godine.\n„Deda Mraz me je uverio da već ima međunarodnu putnu ispravu: može da putuje svuda i deli poklone svoj deci sveta“, napisao je juče Konte na Fejsbuku.\nKako Gardijan navodi, on je ogovorio na pismo očajnog petogodišnjeg Tomaza koji ga je molio da ne ograničava „Babo Natalea“, kako je Deda Mraz poznat u Italiji.\nKonte je napisao: „Potvrdio mi je da uvek koristi masku i drži propisanu distancu da zaštiti sebe i sve koje sretne“.\nZatim je predložio dečaku da ispod drveta stavi bočicu sa gelom za dezinfekciju ruku, zajedno s toplim mlekom i keksom.


JAGMA ZA DINARSKIM DRŽAVNIM OBVEZNICAMA, AKCIJE U PADU\n28.December.2021 17:15 BEOGRAD - U fokusu investitora na domaćem tržištu kapitala bile su danas dinarske državne obveznice, većina kompanijskih akcija je zabeležila pad vrednosti, a berzanski indeksi su zaključeni s mešovitim rezultatima.\nUkupan promet na trgovanju iznosio je gotovo 766,9 miliona dinara (6,52 miliona evra).\nOBVEZNICE DIGLE PROMET NA BEOGRADSKOJ BERZI ZA VIŠE OD POLA MILIJARDE DINARA\n24.December.2021 17:14 BEOGRAD - Ukupan promet na Beogradskoj berzi iznosio je poslednjeg trgovačkog dana u nedelji 509,7 miliona dinara (4,3 miliona evra), od čega se najveći deo odnosi na trgovanje državnim obveznicama, dok je tražnja investitora za akcijama bila "mlaka".\nIndeks BELEX15 je ostao stabilan na dnevnom nivou na 828,20 poena, a u poređenju s prošlom sedmicom je ojačao za 0,4 posto, dok je BELEXlajn zaključio trgovanje s dobitkom od 0,1 odsto na dnevnom i 0,6 procenata na nedeljnom nivou, na 1.698,76 poena.\nANEMIČNA AKTIVNOST NA TRŽIŠTU AKCIJA NA KRAJU NEDELJE\n17.December.2021 16:24 BEOGRAD - Poslednjeg trgovačkog dana u nedelji, na Beogradskoj berzi su u fokusu investitora bile državne obveznice, aktivnost na tržištu akcija je bila anemična, a berzanski indeksi su se kretali u supotnim pravcima.\nUkupan promet na Berzi iznosio je 1,0 milijardu dinara (8,7 miliona evra) i praktično je u celini realizovan u trgovanju državnim obveznicama.\nAMERIČKE FEDERALNE REZERVE AGRESIVNO ĆE SMANJITI KUPOVINU OBVEZNICA, DIŽU KAMATE\n16.December.2021 08:30 VAŠINGTON - Američke Federalne rezerve (FED) će agresivno smanjiti mesečne kupovine obveznica i krenuti da podižu referentnu kamatu od proleća 2022. godine, kao odgovor na rastuću inflaciju.\nU saopštenju, objavljenom sinoć nakon sednice američke centralne banke, navodi se da će FED, počev od januara 2022, kupovati obveznice u iznosu od 60 milijardi dolara mesečno, što je upola manje u odnosu na novembar kada je počeo da smanjuje kupovine, i za 30 milijardi dolara manje nego od kupovine u decembru.\nAKCIJE KOMERCIJALNE BANKE ISTRGOVANE ZA 25,8 MILIONA DINARA\n9.December.2021 15:37 BEOGRAD - Trgovanje akcijama na domaćem tržištu kapitala je oživelo danas, državne obveznice su ostvarile dobar promet, dok su BELEX indeksi ponovo krenuli silaznom putanjom.\nUkupan promet na Beogradskoj berzi je iznosio preko 149,8 miliona dinara (nešto manje od 1,3 miliona evra).\n3.December.2021 18:01 BEOGRAD - Većina akcija kojima je danas trgovano na Beogradskoj berzi zabeležila je rast, poguravši naviše BELEX indekse koji su nedelju zaključili sa znatnim dobicima, dok su državne obveznice ponovo doprinele visokom ukupnom prometu na berzi.\nDanašnji ukupan promet na trgovanju iznosio je 165,3 miliona dinara (1,4 miliona evra).\n1.December.2021 17:26 BEOGRAD - Dinarske državne dužničke hartije su dominirale na današnjem trgovanju na Beogradskoj berzi, dok je interesovanje za kompanijskim akcijama ostalo slabo, a BELEX indeksi su zabeležili neznatne dobitke.\nUkupan promet na trgovanju iznosio je 445,8 miliona dinara (približno 3,8 miliona evra).\nOBVEZNICE KATAPULTIRALE PROMET NA BERZI NA 2,74 MILIJARDE DINARA\n29.November.2021 18:01 BEOGRAD - Početak trgovačke nedelje na Beogradskoj berzi doneo je eksplozivan rast prometa zahvaljujući trgovanju državnim obveznicama, dok je aktivnost na tržištu akcija bila uzdržana, a indeksi su se zadržali na ranijim nivoima.\nUkupan promet na Berzi iznosio je 2,74 milijarde dinara (skoro 23,4 miliona evra).\nDEBAKL BITKOINA ZBOG NOVOG SOJA KORONA VIRUSA, PAO 8,0%\n26.November.2021 11:38 LONDON - Bitkoin je danas oštro pao, za gotovo 8,0 odsto, nakon izveštaja o novom soju korona virusa koji je potencijalno otporan na vakcinu, što je navelo investitore da se oslobađaju rizične imovine u korist sigurnih utočišta kao što su državne obveznice, jen i dolar.\nEL SALVADOR: U PLANU BITKOIN SITI I EMISIJA KRIPTO OBVEZNICE\n22.November.2021 11:17 SAN SALVADOR - Vlada El Salvadora planira da izgradi Bitkoin Siti u blizini vulkana, a projekat će finansirati kriptovalutom, objavio je predsednik zemlje Nadžib Bukele.\nGrad će imati stambene i komercijalne kvartove, usluge, zabavu, restorane i aerodrom, i biće izgrađen u blizini vulkana Končagva na jugoistoku Salvadora. Gradnja će početi 2022. godine. Grad neće imati poreze osim onog na dodatu vrednost (PDV), prenosi CNBC.\n19.November.2021 13:10 LONDON - Evropske akcije su se povukle danas sa rekordnih nivoa, dok su prinosi na državne obveznice, cene nafte i evro u padu pošto bauk novog lokdauna u Nemačkoj i drugim delovima Evrope ponovo pomračuje izglede globalne ekonomije.\nKINESKI GRAĐEVINSKI GIGANT EVERGRANDE PONOVO ODOLEO RIZIKU OD BANKROTA\n9.November.2021 11:02 LONDON - Kineski građevinski gigant Evergrande, koji se mesecima bori s nelikvidnošću, ponovo se u zadnji čas išcupao iz kandži bankrota prikupivši oko 145 miliona dolara za plaćanje kamate na obveznice koje su dospele 11. oktobra neposredno uoči isteka grejs perioda.\nKompanija je prodala 5,7 posto udela u medijskoj firmi HengTen Netvorks Grupa koja proizvodi filmove i televizijske emisije, i koja upravlja platformom za striming, javlja britanski javni servis Bi-Bi-Si (BBC).\nJEDINICA EVERGRANDEA PROBILA ROK ZA OTPLATU DUGA PO OBVEZNICAMA\n8.November.2021 10:13 HONG KONG/ŠANGAJ - Neki poverioci u inostranstvu koji su uložili u obveznice preduzeća Sineri Džorni (Scenery Journey), podružnice kineske Evergrande grupe, nisu ni jutros dobili kamatu koja je trebalo da bude uplaćena u subotu, prenosi Rojters pozivajući se na dva izvora upoznata s dešavanjem.\nOva firma je trebalo da izvrši isplatu polugodišnjih kupona u subotu za dve serije obveznica denominovanih u američkim dolarima u ukupnom iznosu od 82,49 miliona dolara. Prva serija, s kuponskom stopom od 13 posto, emitovana je s rokom dospeća u novembru 2022, a druga, čija je ročnost novembar 2023, nosi kamatu od 13,75 procenata.\nOBVEZNICE PODIGLE PROMET NA BEOGRADSKOJ BERZI, INDEKSI BEZ PROMENE\n29.October.2021 18:58 BEOGRAD - Trgovanje državnim obvezicama podiglo je promet na Beogradskoj berzi poslednjeg dana u nedelji, aktivnost na tržištu akcija je podbacila, a indeksi su, uz zanemarljivo kretanje naniže, ostali stabilni na dnevnom nivou.\nUkupan promet na trgovanju iznosio je 1,5 milijardi dinara (približno 12,8 miliona evra, i gotovo je u celosti ostvaren na tržištu duga.


Ivana Španović dvoranski prvak sveta, najveći uspeh u istoriji srpske atletike - Radio Goraždevac\nIvana Španović dvoranski prvak sveta, najveći uspeh u istoriji srpske atletike\nNajbolja srpska atletičarka Ivana Španović postala je prvak sveta u skoku u dalj na dvoranskom Svetskom prvenstvu u Birmingemu.\nŠpanovićeva je na taj način u dvorani spojila evropsko (Beograd 2017) i svetsko zlato, jedino koje joj je nedostajalo posle srebra (Portland 2016) i bronze (Sopot 2014). To je ujedno i najveći uspeh u istoriji srpske atletike.\nU prve dve serije u Birmingemu skočila je 6,89 i 6,74 metara, u trećoj je prestupila, u četvrtoj je ostvarila najbolji rezultat u svetu ove godine 6,96, posle čega nije morala ni da nastupi u poslednje dve serije.\nŠpanovićeva je dominantno došla do krova sveta, nasledivši Amerikanku Britni Ris koja je druga završila, a treća je bila Nemica Sostin Mogenara.


Vreme: utorak 3. februar u 17h\nMEDIJSKA ARHEOLOGIJA – Jovan Bačkulja, Aleksandra Sekulić, Ivica Đorđević (Beograd)\nMedijska arheologija je dugoročni istraživački i programski projekat, koji je iniciran u Arhivu alternativnog filma i videa u Domu kulture “Studentski grad” u Beogradu i započeo programsku aktivnost u okviru Akademskog filmskog centra oktobra 2006. godine. Baveći se medijskim formama kao simptomima socijalnih fenomena prezentovao je ova istraživanja u dinamičnom programskom modelu diskusije, uz učešće i priloge publike, što se pokazalo kao pravi model komunikacije sa generacijom koja nije imala prilike da posmatra nastanak i razvoj nekih aktuelnih i transformaciju nekadašnjih medijskih fenomena.\nMetod rada tima Medijska arheologija zasniva se na prepoznavanju dominantnih i grupisanju srodnih medijskih formi, stvaranju novog niza medijskih fragmenata koji, za razliku od dekontekstualizovanog niza emitovanja, omogućava bolji uvid u produkcione i komunikacijske mehanizme i kontinuitet pojedinačne medijske forme ili medijskih formacija. U ovome se sadrži i jedina analogija sa uobičajenim značenjem pojma medijska arheologija u studijama medija – mi samu medijsku formu posmatramo kao medijski aparat.\nJedan od ciljeva ovog projekta je istraživanje novih mogućnosti arhivske prakse i interfejsa arhiva, pre svega njegovog performativnog potencijala i arhiva kao kulturne forme.\nTim projekta čine: Jovan Bačkulja, Aleksandra Sekulić, Ivica Đorđević i Nebojša Petrović\nKonfuzija je direktan izazov metodu rada grupe Medijska arheologija. U sagledavanju različitih evolucija medijskih formi, u stvaranju nizova fragmenata medijske produkcije po preciznom kriterijumu, konfuzija političkih koncepata, simbola, retorike, pokreta ospoljava se ne kao stanje koje se ne može savladati, već kao neophodni, podrazumevani osnov za destaibilizaciju, zamagljivanje i ukidanje političkog. Simptomi reprodukcije ovog stanja u medijskoj produkciji nisu samo zabavni i bizarni incidenti već povod za promišljanje konfuzije kao zadate situacije obeshrabrenja i obesmišljavanja, zapravo propisane premise pre nego posledice.


NAJNOVIJA VEST: Svi zaposleni u Ambasadi u Makedoniji povučeni zbog veoma ofanzivnog delovanja protiv Srbije | WebTribune\nHome IZBOR NAJNOVIJA VEST: Svi zaposleni u Ambasadi u Makedoniji povučeni zbog veoma ofanzivnog delovanja protiv Srbije\nPosted date: август 21, 2017 In: IZBOR, U FOKUSU\nZaposleni u Ambasadi u Makedoniji povučeni su nakon dobijenih dokaza o veoma ofanzivnom delovanju protiv organa i institucija Srbije,rekao je srpski predsednik.\nAleksandar Vučić je naveo da su zaposleni u ambasadi povučeni na konsultacije nakon što je od nadležnih obaveštajnih organa “dobijeno dovoljno dokaza o veoma ofanzivnom delovanju protiv organa i institucija Srbije”.\n“Naše je da naši ljudi budu pripremljeni i spremni. Biće nekih promena u našem osoblju i da zaštitimo prijateljstvo naše sa Makedoncima, a i kako da se ponašamo u novom okruženju. Mnogo je špekulacija i mislim da će u narednih 10 dana sve biti mnogo jasnije”, rekao je Vučić.\nPredsednik je novinarima rekao da će Srbija nastaviti da razvija prijateljske odnose.\nVučić je naveo da Srbija mora da zaštiti svoje interese.\n“Gradićemo dobre odnose sa Skopljem, ali moraće ti odnosi da budu zasnovani na uzajamnom poštovanju. Videćemo da li će Albanci da krenu da uvrste Kosovo u Unesko, tada ćemo da čekamo šta će da kažu Skoplje i Podgorica. Naše je da se mi pripremimo i da umemo da odgovorimo“, rekao je on.\nDa podsetimo, osoblje Ambasade Srbije u Skoplju povučeno je sinoć na konsultacije u Beograd.\nZvaničnih potvrda zašto je do toga došlo i dalje nema, a premijerka Ana Brnabić je navela da u pitanju “nije mala stvar”.\nTakođe, “Sputnjik” piše da je razlog za povlačenje diplomata iz Skoplja to što je Vlada Makedonije pripremila predlog za podršku učlanjenju Kosova u Unesko.\nVlada Makedonije pripremila je predlog za podršku učlanjenja lažne države Kosovo u Unesko i to je jedan od razloga što je Ministarstvo inostranih poslova Srbije povuklo osoblje ambasade iz Skoplja na hitne konsultacije u Beograd, saznaje Sputnjik iz dobro obaveštenih izvora.\nPodsetimo, osoblje Ambasade Srbije povučeno je iz Skoplja sinoć, a zvaničnih informacija zašto je do toga došlo nema.\nKako je javila jutros TV 24, tim povodom MUP Makedonije je jutros počeo da preduzima mere povećanog obezbeđenja zgrade Ambasade.\nOglasila se i srpska premijerka Ana Brnabić koja je rekla „da se ne radi o maloj stvari“, i da je imala konsultacije sa predsednikom Republike Aleksandrom Vučićem i sastanak sa ministrom spoljnih poslova Ivicom Dačićem.\nBrnabićeva je novinarima u Vladi Srbije najavila uskoro i sapštenje Ministarstva spoljnih poslova na kojem se, kako je istakla, „zajednički radi“.\nRuski bombarderi su u Siriji šokirali Zapad: Pod Asadovom kontrolom sada je 85 odsto teritorije Sirije\nKina je u šoku nakon što se vanzemaljski portal otvorio na nebu – VIDEO\nRUSI POTVRDILI: Kineske specijalne jedinice dolaze u Siriju da eliminišu ovu terorističku formaciju


NEMAČKA DOBIJA NOVOG ŠAMPIONA: Radonjićev Bajern eliminisao Bamberg u polufinalu! - U pripremi\nHotSport»U pripremi»NEMAČKA DOBIJA NOVOG ŠAMPIONA: Radonjićev Bajern eliminisao Bamberg u polufinalu!\nNEMAČKA DOBIJA NOVOG ŠAMPIONA: Radonjićev Bajern eliminisao Bamberg u polufinalu!\nVladimir Kolarik| 2018-05-29T21:27:30+02:00\t29. maja 2018. 21:15|0 komentara|HotSport\nKošarkaši Bajerna iz Minhena plasirali su se u finale nemačkog šampionata, pošto su kao gosti savladali Bamberg rezultatom 83:79.\nTako su Bavarci ukupnim rezultatom 3:1 u seriji eliminisali trostrukog uzastopnog šampiona Nemačke i dugogodišnjeg Evroligaša i zakazali borbu za trofej na berlinskom Albom.\nEkipa Dejana Radonjića nije najbolje startovala utakmicu, pošto je Brose Basket na kraju prve deonice imao velikih 33:17. U drugoj četvrtomo je Bajern konsolidovao redove, ali je domaćin na pouvreme ipak otišao sa 14 poena prednosti (52:38).\nU nastavku utakmice Bavarci su malo po malo topili prednost Bamberga i pred poslednji desetominutni period smanjili zaostatak na 69:63, a ključan period meča bio je početak poslednje četvrtine, koju su gosti otvorili serijom 14:0 i došli do prednosti (77:69).\nDo kraja utakmice ekipa Radonjića je uspela da sačuva prednost, iako je Bamberg na ulasku u poslednji minut zaistatak smanjio na 80:79.\nBajern je do trijumfa na ovoj utakmici predvodio Davide Bartel sa 19 poena, dok je naš Stefan Jović dodao sedam poena uz šest skokova i pet asistencija. Vladimir Lučić je ponovo bio odsutan zbog povrede.\nTAGOVI: Dejan Radonjić, Bajern Mihnen, Bundesliga u košarci, Brose Baskets Bamberg


Press Online :: Džet set :: FESTOVANJE\nBeogradski međunarodni filmski festival, pod sloganom „Izađi na Fest", biće održan od 22. februara do 2. marta i u nekoliko programa predstaviće 75 filmova\nBeogradski međunarodni filmski festival - Fest ‘08. biće održan od 22. februara do 2. marta i u nekoliko programa predstaviće 75 filmova. Kao i prošle godine, u takmičarski program „Evropa van Evrope" uvršćeno je osam filmova kinematografija zemalja van EU. U glavnom programu biće prikazana nova dela Anga Lija, braće Koen, Vejna Vanga, Džulijana Šnabela, Fatiha Akina, Džoa Rajta, Vesa Andersona i drugih, a publiku Festa očekuju i domaći filmovi.\n- Ovogodišnja filmska sezona je bila bogata i kvalitetna i direkcija Festa je vrlo spretno obezbedila mnoge filmove koji su je obeležili. Oni su značajni sa stanovišta istorije filma, kao vrsta iskoraka na planu filmskog izraza i umetnosti i filma kao izvora zadovoljstva - rekao je Miroljub Vučković, umetnički direktor Festa, na jučerašnjoj konferenciji za štampu, na kojoj je predstavljena kampanja za ovogodišnji tradicionalni festival, čija je kreativna strategija „Fest je izbor", a slogan „Izađi na Fest".\nNa pitanje da li je opredeljenje za ciklus ruskih filmova motivisano aktuelnom političkom situacijom, Vučković je objasnio da se ideja o ovom programu nametnula u junu 2007, kada je video nekoliko izuzetnih ruskih filmova:\n- Gosti Festa biće nemački reditelj Folker Šlendorf, koji će predstaviti novi film „Ulžan", i Vadim Jusov, direktor fotografije filmova Andreja Tarkovskog, koji će u Beogradu predstaviti restauriran i tehnički poboljšan film „Andrej Rubljov".\nMiloš Paramentić, direktor Direkcije Festa, sa ponosom je istakao da je, zahvaljujući na vreme započetim pripremama, skoro kompletan program Festa ‘08. zaključen:\n- Dva meseca pre početka festivala Direkcija je ugovorno obezbedila skoro sve filmove, više od 50 filmova samostalnim, privremenim uvozom i 25 filmova u saradnji sa domaćim distributerskim i producentskim kućama.


Objavljeno 29.05.2019 10:04\nKako je saopćeno iz Bosnalijeka, ovo partnerstvo je važan dio strategije rasta i razvoja Bosnalijeka, značajan korak naprijed, a ujedno i prilika za rad sa kompanijom Mylan, na zajedničkim projektima koji su usmjereni na potrebe pacijenata.\n- Ponosan sam što mogu da objavim saradnju sa kompanijom Mylan. Ovo je velika potvrda izuzetnosti naše kompanije i rezultata našeg rada. Sa kompanijom Mylan dijelimo dvije bitne poslovne vrijednosti - fokusirani smo na pravljenje visoko kvalitetnih lijekova koje želimo da učinimo dostupnim za sve pacijente, a u svemu što radimo težimo izvrsnosti i postavljanju novih poslovnih standarda - istakao je Nedim Uzunović, direktor kompanije Bosnalijek.\nNaglasio je da budućnost farmaceutske industrije pripada onkološkim i imuno-onkološkim terapijama, te biološkim i biosimilarnim lijekovima.\n- Kompanije koje ovladaju ovim portfolijem osigurat će snažnu kompetitivnu prednost. Zato smo, kroz ovu saradnju, koncentrisani na lijekove koji će nam pomoći da osnažimo svoju poziciju na novim terapijskim područjima, poput dijabetesa tipa 1, astme, hematologije, onkologije i kardiologije - dodao je Uzunović.\nŽeljko Ravlić, menadžer kancelarija kompanije Mylan u Hrvatskoj, Bosni i Hercegovini, Albaniji i Kosovu, dodao je da će zahvaljujući ovom partnerstvu, Mylan moći da obezbijedi veću dostupnost visoko kvalitetnih i pristupačnih lijekova za stanovnike Bosne i Hercegovine.\n- Ovo partnerstvo otvara nove mogućnosti za dalje širenje portfolija lijekova – kazao je Ravlić.\nBosnalijek je međunarodna kompanija koja uspešno posluje na tri kontinenta, u regionu prepoznata kao lider u farmaceutskoj industriji. Partnerstvo sa velikom i snažnom kompanijom poput Mylan-a dio je kompanijske strategije i vizije sa posebnim fokusom na razvijanje novih terapijskih oblasti, širenje portfolija proizvoda i usluga, kao i širenje poslovanja na nova tržišta u svijetu. Razvoj i rast kompanije, kao i otvaranje novih radnih mjesta, značajan su doprinos domaćoj ekonomiji Bosne i Hercegovine, saopćeno je iz Bosnalijeka.


PREKO 100 PROJEKATA GODIŠNJE: Srbija će obučavati iračke i afganistanske vojne snage u okviru saradnje sa NATO-om - GlobalCir\nSrbija će se uključiti u obuku afganistanskih i iračkih vojnih snaga uz ostale projekte koje zemlja razvija u okviru svoje saradnje sa NATO-om, izjavio je u srijedu srbijanski predsjednik Aleksandar Vučić, a prenosi ruski Sputnik.\nPrema riječima predsednika Srbije Aleksandra Vučića, projekat Individualnih akcionih planova za partnerstvo (IPAP) za 2018-2019. godinu već je pripremljen i predstavljen rukovodstvu NATO-a na odobrenje.\nGeneralni sekretar NATO-a, Jens Stoltenberg, saopštio je da Srbija i NATO sprovode godišnje više od 100 zajedničkih aktivnosti, poput obučavanja iračkih oficira i vojnih ljekara.\nNa škakljivo pitanje novinara o vojsci Kosova, Stoltenbeg je diplomatski odgovorio da bi se transformacija Kosovskih bezbjednosnih snaga morala odigrati u skladu sa ustavom Kosova.\nSAD OBEĆALE 700.000 DOLARA MAĐARSKIM MEDIJIMA: Vlada Mađarske optužila SAD za miješanje u izbore


Revanš meč sa Jang bojsom nije izazvao pažnju samo javnosti u Srbiji, euforija zvezdaša i rasprodat stadion poslali su energiju celom svetu.\nSlika iz Beograda posebno je motivisala evropsku kuću fudbala, pa su ljudi iz UEFA odlučili da zanimljivim video-snimkom predstavi Evropi Crvenu zvezdu, ali i prestonicu Srbije, a ujedno i najave spektakl na stadionu "Rajko Mitić".\nKroz ceo video glavnu ulogu imaju različiti simboli Beograda, pa tako na samom startu gledaoci mogu da vide Hram Svetog Save, zatim Terazije i Crkvu Svetog Marka. Posle Glavne železničke stanice, na red dolazi i "Marakana".\nSlike sa najvećeg stadiona u Srbiji na kratko zamenjuju kadrovi sa Kalamegdana koji čuva Pobednik, most na Adi, pa još malo lepih slika Hrama na Vračaru.\nNa kraju, reflektori na stadionu se pale, baš kao što će se večeras upaliti i osvetliti Zvezdin put ka grupnoj fazi Lige šampiona. Bar se tako nadaju crveno-beli.


Završena prva e-Poslovna turneja za unapređenje informacionog društva u Srbiji - Bizlife.rs\nZavršena prva e-Poslovna turneja za unapređenje informacionog društva u Srbiji\n12:39 Sombor, 14/12/2011\nNastavljajući sa aktivnostima vezanim za unapređenje informacionog društva u našoj zemlji, SAOP DOO je na seminaru organizovanom u saradnji sa Regionalnom privrednom komorom Sombora, prezentovao svoje ideje i rešenja kako pomoći privredi i preduzetnicima da svoje poslovanje učine efikasnijim i jednostavnijim a istovremeno smanje troškove.\nPoslovno stručni skup u Somboru je završnica prve SAOP-ove e-turneje koja je nakon Beograda, Subotice i Kragujevca naišla na veliko interesovanje kako stručne javnosti, tako i samih preduzetnika kojima je prvenstveno bila namenjena.\nPreko 120 učesnika samo na seminaru održanom u Privrednoj komori Beograda, kao i velika posećenost u svim drugim gradovima nedvosmisleno ukazuje na potrebu za informisanjem i upoznavanjem sa najnovijim trendovima primene IT tehnologija.\n„Poređenjem klasičnog i e-računovodstva, SAOP je jasno prikazao brojne benefite korišćenja interneta kao resursa u poslovanju. Iako su rešenja koja se nalaze na cloud-u vrlo lako dostupna, samo neinformisanost može biti opravdanje za korišćenje sporog i nepraktičnog klasičnog vođenja poslovanja“, istakao je Dušan Rakić, Sekretar Udruženja informatičke delatnosti Privredne Komore Beograda.\nPosebna pažnja je posvećena digitalnoj sertifikaciji kao pravim rešenjem za smanjenje troškova te implementacijom u smislu ubrzanja poslovnih procesa. Knjigovodstvene agencije su sa oduševljenjem prihvatile SAOP rešenja kao alat za poboljšanje komunikacije sa klijentima.\nPreduzetnici koji su prisustvovali seminaru istakli su kako su rukovodioci privrednih društava svesni da je u današnjim tržišnim uslovima kada je pravovremena dostupnost informacijama od bitnog značaja za donošenje poslovnih odluka, praktično nemoguće preživeti bez uvida u sve podatke i celokupno poslovanje.


Agencija za predškolsko, osnovno i srednje obrazovanje održat će Završnu konferenciju Evropske agende za obrazovanje odraslih i Državna konferencija projekta EPALE u Tesliću ,11. i 12. decembra 2019. godine.\nAgencija implementira ova dva projekta od 2014. godine kako bi pružila podršku unapređenju sistema obrazovanja odraslih u Bosni i Hercegovini.\nU okviru Evropske agende za obrazovanje odraslih, učesnicima Završne konferencije bit će predstavljen dokument „Obrazovanje odraslih zasnovano na životnim vještinama“. Ovim dokumentom će se predstaviti koncept životnih vještina, a učesnici će imati priliku upoznati se i s njegovom primjenom kroz tri primjera iz različitih dijelova Bosne i Hercegovine.\nDržavna konferencija projekta EPALE, koja će se održati prvog dana dvodnevnog susreta, u fokusu će imati temu „Unapređenje kompetencija nastavnika u obrazovanju odraslih“. Elektronska platforma EPALE namijenjena je svim stručnjacima iz oblasti obrazovanja odraslih i omogućava umrežavanje i razmjenjivanje nastavnih materijala, iskustava i stručne diskusije sa ostalim stručnjacima iz regiona i Evrope.


Pogođena predgrađa Damaska, ilustrativna fotografija\nIzrael je rano jutros napao skladište oružja u vojnoj bazi kraj Damaska iz aviona i raketama zemlja - zemlja, potvrdila je sirijska vojska, a prenose izraelski mediji.\nNa sajtu Kasuoun sirijske opozicije je navedeno da su četiri izraelska aviona izvela napad iz libanskog vazdušnog prostora na Al - Katifu, istočno predgrađe sirijskog glavnog grada.\nOčevici su rekli da su se čule snažne eksplozije u tom području u kome se navodno čuvaju rakete tipa "skad".\nVisoki zvaničnici, uključujći premijera Benjamina Netanjahua i ministra odbrane Avigdora Libermana izrazili su zabrinutost zbog razvoja dogodjaja na severnom frontu i jačanja uticaja Irana u regionu. Izrael je takodje zabrinut za obnavljanje arsenala raketa režima sirijskog predsednika Bašara Asada koji je skoro potpuno iskorišćen za borbe protiv pobunjenika i osnivanje iranskih fabrika oružja u Siriji i Libanu, kako se veruje.\nNekoliko dana ranije arapski mediji su izvestili da je napadnuta iranska vojna baza u području Al - Kisve 15 kilometara jugozapadno od Damaska. Izraelski mediji navode da Asadove snage nastavlaju da ponovo preuzimaju kontrolu u delovima Sirije kraj izraelske granice uprkos kontranapadima sunitskih pobunjenika.


Tokom webinara, kojeg je organizovao “Balkan insider”, Palmer je istakao da je 1995. godina bila prelomna za Balkan, napominjući da je od 1993. godine i lično učesnik u različitim procesima koje su tada počele.\nOn je naveo da su “godišnjice koje se obilježavaju bitne za region, posebno za zemlje koje su pomogle da se donese mir u BiH”.\n“To nas istovremeno podsjeća da naš posao nije završen i da je ostalo još mnogo posla, posebno u BiH da obezbijedimo da je sistem funkcionalan i institucije uspostavljene Dejtonskim mirovnim sporazumom pružaju onu vrstu usluga za koju su bile i namijenjene, te da politički okvir omogući da BiH napreduje na svom evropskom putu”, rekao je Palmer.\n“Dejton je pomogao da se stvori ta prilika, ali je sigurno da je neophodno dalje jačanje institucija BiH i oplemenjivanje kako bi zemlja ispunila uslove članstva u EU”, smatra Palmer.\nU tom smislu, naveo je on, mogu računati na SAD, EU i Evropsku komisiju kao “jake i predane partnere”.\nSpecijalni američki predstavnik za Balkan pozdravio je postignuti sporazum koji je omogućio građanima Mostara da prvi put nakon 12 godine glasaju na izborima, što “predstavlja značajan korak naprijed za BiH”.\nKad je riječ o pregovorima Srbije i Kosova, Palmer je naveo da SAD podržavaju proces predvođen EU koji bi trebalo da dovede do sveobuhvatne normalizacije odnosa između Beograda i Prištine što bi “u idealnom slučaju u srži imalo međusobno priznanje”.\n“Govoriti o razmjeni teritorija i nekom drugom potencijalnom aspektu sporazuma predstavljalo bi odvraćanje pažnje od suštinskog cilja da Beograd i Priština rade na stvaranju puta ka normalizaciji. Mi taj proces podržavamo”, rekao je Palmer.\nPalmer: Odbacujem priču o tom “non-paperu”, meni to ništa ne znači\nDodik tvrdi da je Palmeru rekao kako “RS razmišlja o mirnom razlazu”


Sretan Dan državnosti BiH – Crveni križ FBiH\nAutor Crveni križ FBiH dana 25/11/2020\nPovodom Dana državnosti Bosne i Hercegovine – 25. novembra Crveni križ Federacije BiH svim građanima naše zemlje uputio je česitiku.\nDragi volonteri, uposlenici, ali i svi ostali želimo vam sretan Dan državnosti uz želju da i u budućnosti svojim zajedničkim radom nastavimo doprinositi jačanju države, solidarnosti, humanosti i međusobnom poštivanju – poručeno je iz Crvenog križa Federaicje BiH.\nPodsjetimo, 25. i 26. novembra 1943. godine u Mrkonjić Gradu održano je Prvo zasjedanje Zemaljskog antifašističkog vijeća narodnog oslobođenja Bosne i Hercegovine (ZAVNOBiH). Tada su postavljeni temelji državnosti Bosne i Hercegovine, kao ravnopravne republike unutar jugoslavenske federacije, sa historijskim granicama koje datiraju još iz vremena srednjovjekovne Bosne.\nDan državnosti BiH potvrdio je identitet i državnost Bosne i Hercegovine, obnovu hiljadugodišnje historijske državne tradicije naše domovine, te očuvao njen identitet i učvrstio državno-pravni suverenitet.


Kompromis povodom imena Makedonija izazavao proteste u Atini\nDemonstranti drže grčku zastavu na protestu u Atini protiv upotrebe termina Makedonija van Grčke, 4. februar, 2018.\nDesetine hiljada demonstranata su marširale u nedelju u Atini u znak protesta zbog potencijalnog kompromisa izmedju Grčke i Makedonije oko dugoročnog spora povodom tog imena.\nPolicija procenjuje da se okupilo oko 140.000 demonstranata dok organizatori marša tvrde da ih je bilo milion ipo. Grci i grčka dijaspora su se okupili da apeluju na vladu da ne sklapa bilo kakav kompromis koji bi se ticao zvaničnog imena susedne Makedonije.\n"Milion demonstranata koje organizatori zamišljaju je nešto što oni samo mogu da priželjkuju.", rekao je grčki premijer Aleksis Cipras, navedeno je u saopštenju njegove kancelarije.\n"Velika većina grčkog naroda zaključuje da pitanja inostrane politike ne bi trebalo da se rešavaju fanatizmom."\nGrčka i Makedonija se spore oko toga ko će koristiti to ime još od nezavisnosti koju je Makedonija proglasila od Jugoslavije 1991. Mnogi Grci smatraju da bi se dozvolom susednoj zemlji da koristi to ime nanela uvreda grčkoj istoriji i implicirale pretenzije prema istoimenoj grčkoj teritoriji, što je ključna pokrajina u prastaroj imperiji Aleksandra Velikog.\nGrčka je blokirala nastojanja Mekedonije da se pridruži Evropskoj uniji i NATO-u zbog spora oko imena. Makedonija je stoga zvanično poznata u UN-u kao Bivša jugoslovenska republika Makedonija.\nMedjutim, levičar Cipras je do sada bio otvoren za pregovore i kompromis 27 godišnjeg spora, što je izazvalo proteste u obe zemlje.\nMakedonski premijer, Zoran Zaev, rekao je u proteklim nedeljama da će njegova zemlja imenovati aerodrom i glavni autoput po Aleksandru Velikom da, kako se izrazio, " u praksi pokažemo da smo predani iznalaženju rešenja."


ОПТУЖБЕ НА РАЧУН МИНИСТРА: „Стефановић главни фантом из Савамале“\nOPTUŽBE NA RAČUN MINISTRA: „Stefanović glavni fantom iz Savamale“\nNedeljnik NIN je objavio naslovnu stranu novog broja na kome je Nebojša Stefanović označen kao „glavni fantom iz Savamale“, a ministar je najavio tužbu, prenose agencije.\n„Počistićemo šta su naši zabrljali“\nInače, mandatar Aleksandar Vučić je tokom konferencije za novinare rekao da „neće dati da se vodi hajka protiv Stefanovića“.\nNa konstataciju novinara da nije mogao vrh gradske vlasti da naredi policiji da ne reaguje te večeri, o čemu se govori u izveštaju zaštitnika građana Saše Jankovića, Vučić je rekao da sada neki žele da „udare“ na ministra policije u tehničkom mandatu Nebojšu Stefanovića.\n„Sada je neko pomislio da se Vučić uplašio i da može da se smeni 500 ljudi i da se gleda ko je blizak Vučiću. To neće moći, vodila se hajka protiv Gašića, sada hoće hajku na Stefanovića. Mi ćemo naše probleme i ono što su naši ljudi zabrljali da počistimo i da utvrdimo odgovornost svake vrste“, rekao je Vučić u utorak.\nStefanović je odbacio kao neistinite tvrdnje nedeljnika i najavio „tužbu zbog neistinitih optužbi“.\n„Naslovna strana i tekst u NIN-u su ništa drugo nego još jedno monstruozno i skandalozno pisanje ovog nedeljnog časopisa u kome su iznete notorne laži o meni i funkciji koju obavljam“, naveo je Stefanović. On napominje da ima potpuno poverenje u pravosudni sistem Srbije i da će zbog toga pravdu potražiti na sudu.


SAOPŠTENJE KK ZLATIBOR\nPovodom dešavanja na utakmici osmog kola Košarkaške lige Srbije između Zlatibora i Beovuka i odluke direktora takmičenja KLS-a, Upravni odbor Košarkaškog kluba Zlatibor želi da upozna košarkašku javnost Srbije sa sledećim:\nSmatramo da je izrečena kazna u iznosu od 180.000,00 dinara zbog ponašanja predsednika našeg kluba previsoka i da nije sankcionisano i nedopustivo ponašanje predstavnika Beovuka.\nUpravni odbor ne odobrava i neće odobravati ničije nesportsko ponašanje i upućuje izvinjenje službenim licima i ekipi Beovuka, ali i ističe da neće dozvoliti otvoreno provociranje i omalovažavanje od bilo koga.\nKK Zlatibor je bio ubeđen da je suđenje uvažene sudijske trojke na pomenutoj utakmici bilo loše i apsolutno uticalo na konačan ishod i pobedu Beovuka, a dopis gospodina Branka Jovanovića u kome između ostalog stoji „Suđenje je bilo najslabije u dosadašnjem delu prvenstva ...“ što nam daje bar deo satisfakcije za sve.\nKK Zlatibor jeste iz malog mesta i debitant u najvišem rangu ali će kao i uvek samo sportski i na parketu tražiti svoje mesto na košarkaškoj mapi Srbije bez ulaženja u bilo kakve dogovore i mešetarenja van terena.\nIzuzetno poštujemo sve klubove, rukovodstvo lige i službena lica ali zbog naših navijača, prijatelja i sponzora kluba ,lokalne zajednice i preko stotinu dece koja treniraju u našem klubu tražimo ravnopravan tretman i uslove za takmičenje.


Sezoncima staž i osiguranje na radu - Srbija dobija novi zakon o sezonskim poslovima do kraja 2017. - Edukaplus\nU Srbiji, prema procenama, radi oko 300.000 sezonaca, od čega je 80.000 do 100.000 radnika na njivama. Kada bude usvojen novi zakon, oni više neće više raditi samo za dnevnicu.\nZakon o pojednostavljenom radnom angažovanju na sezonskim poslovima, koji je u pripremi, obezbediće sigurnost i punu zaštitu prava radnika u poljoprivredi i prijavu na penzijsko i osiguranje od povrede na radu. Plan je da ovaj zakon bude usvojen do kraja godine, a njegova primena počne naredne sezone.\nIzradom novog zakona se bave ministarstva rada, poljoprivrede i finansija, a podršku im pružaju NALED i Nemačka razvojna saradnja. Oni su danas potpisali Memorandum o saradnji na realizaciji projekta „Povećanje prilika za zapošljavanje sezonskih radnika“.\nNovi propis predviđa da poslodavci angažuju sezonce registracijom podataka o radniku i firmi preko portala ili telefona, bez potrebe za sklapanjem formalnog ugovora. Cilj je da se zaštite prava sezonaca, stimulišu poslodavaci za poštovanje propisa, smanji siva ekonomija, kao i birokratija, a razvije e-uprava, kroz uvođenje novog elektronskog servisa.\n– Nama se sada najveći broj zaposlenih na sezonskim poslovima u poljoprivredi nalazi u crnoj zoni, pre svega zbog birokratskih prepreka koje postoje. Želimo da to promenimo i da sezonske poljoprivredne radnike uključimo u sistem penzionog i zdravstvenog osiguranja – rekao je ministar poljoprivrede Branislav Nedimović nakon potpisivanja Memoranduma.\nNedimović je objasnio da još nije definisan sistem poreskih obaveza koji će poslodavci morati da izmire za sezonske radnike.\n– Prosečna dnevnica sezonskih radnika je 1.500 dinara, a naš predlog je da obaveze poslodavaca ne budu više od 20% tog iznosa po danu. Izdvajanja poslodavaca tako bi bila 200 do 300 dinara, ali ostalo je još da pričamo na tu temu sa ministrom finansija – rekao je Nedimović.\nMeđu stavkama koje još nisu precizirane, te bi to trebalo da bude urađeno u narednom periodu, jeste da li će sezonski rad biti ograničen na 90 ili 120 dana godišnje.\nMinistar rada Zoran Djorđević kazao je da će zakon omogućiti da se smanji siva ekonomija, kao i broj nezaposlenih. On je istakao da će kontrola poštovanja zakona biti efikasna, jer će zahvaljujući elektronskom sistemu tzv. mobilni inspektor na licu mesta moći da proverava podatke o prijavi unete u bazu Centralnog registra obaveznog socijalnog osiguranja.\n– U poslednjem kvartalu 2016. godine oko 65% sezonskih radnika radilo je bez ugovora, a ovim rešenjem želimo to da promenimo. Inspekcija rada već pravi plan, postoji program po kojem će raditi. Stićiće svugde, kontrolisaće ne samo gradove, nego i sela i opštine. Efekti tog rada biće vrlo brzo vidljivi. Želimo da stvorimo i svest kod sezonskih radnika da njihov rad na crno ne predstavlja štetu samo za njih nego i za državu – kazao je Đorđević.\nSa današnjeg potpisivanja Memoranduma o saradnji Mađarski model\nModel softverskog rešenja za elektronsko prijavljivanje i evidenciju biće sličan onome koji se sada primenjuje u Mađarskoj, a u opciji je bio i hrvatski model vaučera. Nakon analiza ocenjeno je da je mađarski elektronski sistem bolji od sistema vaučera. U registru sezonaca biće identifikovane veštine radnika, uzimajući u obzir metodologiju „Pasoš kompentencija“. Instrument „Pasoš kompetencija“ služi za dokumentovanje sposobnosti, veština i kompetencija koje se stiču tokom školovanja, rada, obavljanja neke volonterske delatnosti, ili baveći se hobijem, te obavljajući svakodnevne poslove i dužnosti unutar porodice. „Pasoš kompetencija“ je važeći dokument koji se, pod istim ili sličnim imenom, koristi u mnogi razvijenim evropskim zemljama. On omogućava poslodavcu da se upozna sa svim veštinama koje radnik ima.\n– NALED je u saradnji s GIZ-om obezbedio donaciju od 400.000 EUR za izradu softvera za prijavu sezonaca, obuku inspektora i službenika u resornim institucijama i izradu prvog registra sezonskih radnika. I ovaj softver biće predat u vlasništvo Vladi Srbije – rekao je predsednik Upravnog odbora NALED-a Aleksandar Ružević.\nKako je naglasio Ružević, u Mađarskoj je kroz sličan program 700.000 radnika „uvedeno u legalne tokove“. Kako je dodao, uspostaviće se jednostavna procedura koja će olakšati posao i velikim poljoprivrednim kompanijama i malim gazdinstvima koja angažuju sezonske radnike..\nI penzioneri mogu da budu sezonci\nNovim zakonom biće predviđeno i zapošljavanje penzionera, kao i mladih između 15 i 18 godina, na sezonskim radovima u poljoprivredi, uz poštovanje prava ina penzijsko i osiguranja u slučaju povreda na radu i plaćanja poreza na dohodak. Ova lica moćiće da rade kao sezonci bez obzira na to da li se nalaze na evidenciji Nacionalne službe za zapošljavanje ili su korisnici nekog vida socijalne pomoći i neće gubiti ranije stečena prava.\nZakon ne treba da važi samo za poljoprivredu\nRešenja koja se sada prave za sezonske radnike zaposlene u poljoprivrede trebalo bi da kasnije budu primenjena i na druge grane, poput građevinarstva ili ugostiteljstva i turizma. Ovo je bila i osnovna zamerka Unije poslodavaca Srbije koja je kao članica radne grupe za izradu Nacrta zakona o privremenom angažovanju na sezonskim poslovima insistirala da ovo važi i za sektor turizma i građevine.\n– U potpunosti podržavamo ovaj zakon, ali smo za to da se on primenjuje na sve sektore. Ipak, sindikati su bili protiv toga tako da je ostalo da se zakon primenjuje samo na poljoprivredu. Zakon je veoma značajan jer će smanjiti sivu ekonomiju, a poslodavcima omogućiti da na lak način prijavi sezonske radnike za koje će plaćati niske doprinose – rekli su za eKapiju iz Unije poslodavaca Srbije.


U senci terorističkih napada u Španiji održani izbori\nŠpanski mediji javljaju da bi teroristi koji su aktivirali bombe mogli biti povezani s marokanskim teroristima koji su lane izveli bombaški napad u Kazablanki\nMADRID - Španska vlada objavila je da je sudeći po sadržaju video-trake koja je stigla u policiju, međunarodna teroristička organizacija Al Kaida izazvala eksplozije na madridskim železničkim stanicama u četvrtak, kad je smrtno stradalo 200 ljudi, dok je 1.500 osoba povređeno.\nMinistar unutrašnjih poslova Anhel Asebes je novinarima rekao da je je sledbenik Osame bin Ladena na arapskom jeziku, s marokanskim akcentom, poručio na traci: "Mi volimo smrt i objavljujemo našu odgovornost za ono što se desilo u Madridu, tačno dve i po godine posle udara na NJujork i Vašington. U poruci se, takođe, ukazuje na to da su udari na tri železničke stanice u Madridu posledica saradnje španske vlade sa američkim predsednikom Džordžom Bušom i njegovim saveznicima.\n"To je jedan odgovor na zločine koje ste počinili po svetu, posebno u Avganistanu i u Iraku, a ako bude volja Božja, takvih odgovora će biti i više", rekao je Al Avgani, direktno se obraćajući španskim vlastima. "Vi volite život, a mi smrt i još krvi će teći ako ne prestane vaša nepravda, pa se napadi mogu smatrati malim u odnosu na sve što vas može zadesiti od onoga što nazivate terorizmom", navodi se u transkriptu poruke.\nTri bugarske žrtve\nMeđu ubijenima u terorističkim napadima 11. marta u Madridu identifikovana su tri bugarska građanina na privremenom radu u španskoj prestonici, javili su sofijski elektronski mediji. Među povređenima u tim napadima je sedam bugarskih građana, a dve povređene žene su i dalje na lečenju.\nSandej telegraf danas na naslovnoj strani objavljuje da su šefovi španske obaveštajne službe uvereni da iza bombaških napada u Madridu stoji Al Kaida a ne ETA, kako se očajnički nadao premijer Asnar. Londonski list piše da će vlada, ako se dokaže da su napadi delo Al Kaide, biti optužena da je savezništvom sa SAD i Britanijom protiv Iraka isprovocirala islamske fanatike.\nSnimak je pribavljen nakon što je nepoznati arapski glas telefonom obavestio redakciju gradske televizije Telemadrid da kasetu sa porukom mogu naći u korpi za otpatke nedaleko od džamije u španskoj prestonici. Ukazujući na to da se verodostojnost video-trake i identitet nepoznatog portparola još proverava, predstavnici Ministarstva su novinarima uručili transkript poruke, ali ne i sam video-snimak.\nMada je prvobitno španska vlada dala instrukciju svojim ambasadorima da ove napade pripisuje isključivo ETA, neimenovani izvor iz obaveštajne službe rekao je jednoj radio- stanici da su istražioci 99 odsto sigurni u umešanost islamskih ekstremista, ali ova informacija nije potvrđena. Španski mediji javljaju da bi teroristi koji su aktivirali bombe mogli biti povezani s marokanskim teroristima koji su lane izveli bombaški napad u Kazablanki. Španska obaveštajna služba CNI čak veruje da bi u teroristički napad u Madridu mogao da bude umešan i jedan oficir bivše iračke tajne službe.\nMinistarstvo unutrašnjih poslova prekjuče je saopštilo da su u vezi s napadima u Madridu uhapšena trojica Marokanaca i dva Indijca, a da su saslušavana tri Španca indijskog porekla. Marokanski ministar informisanja Nabil Benabdala identifikovao je danas uhapšene Marokance kao Džamala Zugama (30), Muhameda Bekalija (31) i Muhameda Čauija (34), koji žive u\nŠpaniji. El Pais je objavio, pozivajući se na izvore u marokanskom ministarstvu unutrašnjih poslova, da su oni možda povezani sa Abu Dadom, španskom ćelijom Al Kaide, kao i da imaju veze s radikalnim islamistima koji su odgovorni za napad u Kazablanki prošle godine, u kojem je 45 ljudi poginulo. Vlasti iz Rabata poslale su u Španiju svoje stručnjake za borbu protiv terorizma, kako bi se pomogli istrazi, dok je i u Nju Delhiju saopšteno da su obavešteni o hapšenju indijskih državljana.\nSandej telegraf prenosi mišljenje jednog pripadnika britanske obaveštajne službe MI5 da su teroristički napadi u Madridu operativno složeniji od napada 11. septembra u NJujorku i Vašingtonu. Postavljanje 13 bombi na daljinsko upravljanje na tri odvojena voza u samom jutarnjem špicu u jednoj evropskoj prestonici, bez znanja španskih obaveštajnih službi, Interpola, britanskih obaveštajnih službi, američkog FBI i CIA, prosto je zapanjujuće. "Dva pitanja koja najviše zadaju glavobolju rukovodiocima obaveštajnih službi na Zapadu su: Zašto nismo znali da će do ovoga doći i Gde će se odigrati sledeći napad", zaključuje Sandej telegraf.\nU senci terorističkih napada, trećeg dana žalosti, Španci su glasali na devetim izborima od kad je u njihovu zemlju uvedena demokratija. Za svog kandidata za premijera vladajuća konzervativna Narodna stranka premijera Asnara, koja je 1996. okončala 12-godišnju vladavinu Socijalističke partije, istakla je dosadašnjeg potpredsednika vlade Marijana Rahoja, novog šefa partije koji bi u slučaju pobede na izborima postao premijer. Socijalističku partiju (PSOE) predvodi Hose Luis Rodriges Sapatero, a stranku Ujedinjene levice (IU) Gaspar Ljamasares. Tokom kampanje, postalo je jasno da će glavno pitanje biti da li će Narodna stranka imati apsolutnu većinu u parlamentu od 350 poslanika i Senatu od 208 senatora.\nNekoliko desetina građana izviždalo je kandidate i predstavnike vladajuće Narodne stranke prilikom glasanja, koje je inače proteklo u redu i bez većih incidenata.\n14. Mar 2004 23:51 (GMT+01:00)\nSocijalistička radnička partija Španije vodi na parlamentarnim izborima u Španiji, saopštila je večeras Izborna komisija na osnovu 56 odsto prebrojanih glasova.\nPrema prvim rezultatima, Socijalisti (PSOE) su dobili 163, a Narodna stranka (PP) 146 mesta u parlamentu od 350 mesta, što znači da će doći do promene vlasti.\nVladajuća Narodna stranka priznaje poraz na opštim izborima, nezvanično je rečeno u toj stranci.\nKatalonska stranka "Konverhencija i union" osvojila je 10, Katalonska republikanska levica osam, Partija nacionalista Baskije sedam, a Ujedinjena levica pet mesta u španskom parlamentu.\nNa osnovu do sada obraćenih izbornih listića, nijedna stranka neće moći da sastavi većinsku vladu, a u slučaju pobede PSOE mandatar i predsednik vlade postao bi generalni sekretar stranke Hose Luis Rodriges Sapatero. Ta partija bi morala u tom slučaju da traži partnere među nacionalističkim i republikanskim stranakama.\nRusi birali novog predsednika\nPrekretnica u komunističkoj ideologiji Kine: Privatno vlasništvo\nNaglo zaoštravanje odnosa između Tbilisija i Batumija


Borci za zaštitu životinja pustili hiljade kanadskih kuna\nBeta 25. jula 2015. 12:24\nDvoje aktivista za zaštitu životinja optuženi su za ugrožavanje industrije krzna pošto su sa poljoprivrednih dobara pustili 5.740 kanadskih kuna i demolirali kuće i radna mesta industrijalaca, saopštio je američki Federalni istražni biro (FBI).\nUhapšeni su 31-godišnji Džozef Brajan Budenberg i Nikol Juanita Kisan, stara 28 godina. Oboje su iz Kalifornije, a optuženi su za zaveru i kršenje zakona o zaštiti preduzeća koje koriste životinje, izmedju ostalog i za proizvodnju krzna.\nOptuženi su puštanjem kanadskih kuna napravili štetu od stotina hiljada dolara.\n„Šta god da su vaši stavovi o industriji krzna, postoje legalni načini da iskažete svoje stavove. Upadanje na poljoprivredna dobra, kradja imovine, demoliranje kuća i radnih mesta kiselinom, lepkom i hemikalijama je vrsta domaćeg terorizma i ne može se tolerisati“, rekla je pravnica Laura Dafi.\nAko budu proglašeni krivima, optuženici mogu biti dobiti deset godina zatvora i novčanu kaznu od 250.000 dolara.


Kako finansijski da preživimo septembar? – ASinfo Portal\nBANJALUKA – Na polovini smo septembra, jednog od finansijski najzahtjevnijih mjeseci, kažu stručnjaci. Nakon godišnjih odmora dočekao nas je početak školske godine, spremanje zimnice, ogrijeva. Kako da najbezbolnije i najuspješnije odgovorimo na ove jesenje zahtjeve?\nJedan od načina je da slušamo savjete onih koji umeju da raspolažu novcem, a koji nas stalno podsjećaju da je odgovorno ponašanje, odnosno precizno planiranje i vođenje finansija, jedini način da ne ostajemo bez novca u trenutku kada to sebi nikako ne bismo smeli da dozvolimo – kad na naplatu dođe registracija auta, kupovina knjiga ili ogreva, na primjer. Blic\nTagovi: jesenje obavezeseptembartroskovi